| **ประเด็น** | **ความคิดเห็น/ข้อเสนอแนะ/ข้อสอบถาม** | **ผู้แสดงความเห็น/หน่วยงาน** | **ผลการพิจารณา/แนวทางการดำเนินการต่อไป ของ กสทช.** |
| --- | --- | --- | --- |
| 1. องค์ประกอบของแผนแม่บทการบริหารคลื่นความถี่ ฉบับที่ ๔ (พ.ศ. …) | การประกาศแผนแม่บทการบริหารคลื่นความถี่ ขอให้ กสทช. รับฟังถึงปัญหา ข้อเสนอจากผู้ประกอบกิจการกระจายเสียงว่ามีอุปสรรค อย่างไรบ้าง ก่อนนำไปบังคับใช้ปรับปรุงร่างฯ ดังกล่าว ซึ่งปัญหาส่วนใหญ่ของผู้ประกอบกิจการกระจายเสียงคือ เรื่อง ความนิยมฟังวิทยุในปัจจุบันลดน้อยลง กลุ่มเป้าหมายมีลดลง ผลประกอบการค่อนข้างขาดทุน ปัจจุบันการจะลงทุนในกิจการกระจายเสียง (วิทยุฯ) ไม่ค่อยมีคนสนใจเพราะ ความนิยมฟังวิทยุลดน้อยลงไปมาก และผู้ร่วมดำเนินรายการ หรือผู้เช่าเวลาค่อนข้างติดขัดด้านข้อกฎหมายต่าง ๆ จึงทำให้ไม่มีผู้สนใจที่จะร่วมดำเนินรายการหรือเช่าเวลา | สถานีวิทยุกระจายเสียงกรมเจ้าท่า  หนังสือที่ ๐๔๐๓๒๕๖๒/๑๕๔๓๐๙  ลงวันที่ ๔ มีนาคม ๒๕๖๒ | โปรดดูผลการพิจารณาตาม๑ |
| เห็นด้วยกับแนวคิดและองค์ประกอบของ (ร่าง) แผนแม่บทการบริหารคลื่นความถี่ ฉบับที่ ๔ (พ.ศ ..) | องค์การอุตสาหกรรมป่าไม้  ไปรษณีย์อิเล็กทรอนิกส์  nongrak.c@fio.co.th,  nik\_woy@hotmail.com  ลงวันที่ ๒๖ กุมภาพันธ์ ๒๕๖๒ | - |
| กองบัญชาการกองทัพไทย เห็นด้วยในองค์ประกอบของ (ร่าง) แผนแม่บทฯ ตามประเด็นที่ ๑ | กองบัญชาการกองทัพไทย  หนังสือที่ กห ๐๓๐๐/๓๗๙  ลงวันที่ ๑๕ มีนาคม ๒๕๖๒ | - |

**เอกสารแนบ ๑**

| **ประเด็น** | **ความคิดเห็น/ข้อเสนอแนะ/ข้อสอบถาม** | **ผู้แสดงความเห็น/หน่วยงาน** | **ผลการพิจารณา/แนวทางการดำเนินการต่อไป ของ กสทช.** |
| --- | --- | --- | --- |
|  | โดยภาพรวม บริษัทฯ เห็นด้วยกับองค์ประกอบของ (ร่าง)  แผนแม่บทการบริหารคลื่นความถี่ ฉบับนี้ ทั้งนี้มีข้อเสนอแนะเพิ่มเติม (ดูต่อในประเด็นที่ ๒ ยุทธศาสตร์) | บริษัท ดีแทค ไตรเน็ต จำกัด  หนังสือที่ DTN.RS-NBTC073/2562  ลงวันที่ ๑๓ มีนาคม ๒๕๖๒ | - |
| แผนแม่บทมีองค์ประกอบเป็นไปตามที่กฎหมายกำหนด สอดรับกับนโยบายและแผนระดับชาติที่เกี่ยวข้อง | กองการสื่อสาร กรมการปกครอง  ไปรษณีย์อิเล็กทรอนิกส์  jkdopa@hotmail.com  ลงวันที่ ๑๓ มีนาคม ๒๕๖๒ | - |
| เห็นควรตามเสนอ | สมาคมวิทยุสมัครเล่นแห่งประเทศไทย  ในพระบรมราชูปถัมภ์  ไปรษณีย์อิเล็กทรอนิกส์  hq@rast.or.th  ลงวันที่ ๑๕ มีนาคม ๒๕๖๒ | - |
| นอกจากอาศัยอำนาจตามมาตรา ๒๗ (๑๒/๑) แห่งพระราชบัญญัติองค์กรจัดสรรคลื่นความถี่ฯ แล้ว ต้องการทราบกฎเกณฑ์อย่างแคบในการเรียกคืนคลื่นความถี่เพื่อนำไปจัดสรรใหม่ เช่น คลื่นความถี่ ๔๗๐ - ๕๑๐ เมกะเฮิรตซ์ ซึ่งจะหมดอายุการอนุญาตภายในปี ๒๕๖๔ เหตุใดจึงจะถูกเรียกคืนในปี ๒๕๖๒ เป็นต้น | นายภัทรินทร์ ภัทระศิขริน  บริษัท ทีโอที จำกัด (มหาชน)  วันที่ ๖ มีนาคม ๒๕๖๒ | การเรียกคืนคลื่นความถี่ต้องดำเนินการตามประกาศ กสทช. เรื่อง หลักเกณฑ์ วิธีการ และเงื่อนไขการเรียกคืนคลื่นความถี่ที่ไม่ได้ใช้ประโยชน์หรือใช้ประโยชน์ไม่คุ้มค่า หรือนำมาใช้ประโยชน์ให้คุ้มค่ายิ่งขึ้น โดยจะพิจารณาเป็นรายย่านความถี่ตามนโยบายของ กสทช. หรือ สำนักงาน กสทช. อย่างไรก็ตามคลื่นความถี่ ๔๗๐ – ๕๑๐ เมกะเฮิรตซ์นั้น ต้องดำเนินการตามประกาศ กสทช. หลักเกณฑ์การปรับปรุงการใช้คลื่นความถี่ ย่านความถี่ ๓๘๐ - ๕๑๐ เมกะเฮิรตซ์ โดยมิได้ถือว่าเป็นการเรียกคืนคลื่นความถี่เพื่อนำไปจัดสรรใหม่ |
| แผนแม่บทการบริหารคลื่นความถี่ ฉบับที่ ๔ (พ.ศ. ...)  จะมีผลใช้บังคับทั้งหมดกี่ปี | นายศรณ์รังสรรค์ วงศ์สมุทร  กรมป้องกันและบรรเทาสาธารณภัย  วันที่ ๖ มีนาคม ๒๕๖๒ | กฎหมายมิได้บัญญัติระยะเวลาในการดำเนินการของแผนแม่บทบริหารคลื่นความถี่ไว้ ซึ่งแตกต่างจากแผนแม่บทกิจการกระจายเสียงและกิจการโทรทัศน์ และแผนแม่บทกิจการโทรคมนาคมซึ่งบัญญัติให้มีระยะเวลาดำเนินการ ๕ ปี อย่างไรก็ตาม แผนแม่บทการบริหารคลื่นความถี่ ฉบับที่ ๔ (พ.ศ. ...) มีเป้าประสงค์ในการดำเนินการครอบคลุมระยะเวลา ๕ ปี เพื่อให้สอดรับกับแผนแม่บทฉบับอื่นด้วย |
| เนื่องจาก (ร่าง) แผนแม่บทการบริหารคลื่นความถี่ ฉบับที่ ๔ (พ.ศ. ....) (“(ร่าง) แผนฯ”) มีลักษณะที่ไม่มีกรอบเวลาในการใช้แผนที่ชัดเจน ส่งผลให้การ วัดผลสำเร็จของตัวชี้วัดในยุทธศาสตร์ต่าง ๆ ขึ้นอยู่กับแนวทางปฏิบัติและการ ประเมินผลตามข้อ ๑๐ ของ  (ร่าง) แผนฯ เท่านั้น บริษัทฯ จึงเสนอให้มีการ กำหนดเพิ่มเติมในข้อ ๑๐ ของ (ร่าง) แผนฯ ให้ชัดเจนถึงแนวทางที่ผู้มีส่วนได้ ส่วนเสียสามารถเข้าถึงข้อมูลและรับทราบกรอบระยะเวลาการดำเนินการและผลการดำเนินการตามแผนแม่บท เพื่อให้สามารถประเมินผลกระทบ ต่าง ๆ ที่อาจจะเกี่ยวข้องได้ด้วย | บริษัท ทรู มูฟ เอช ยูนิเวอร์แซล  คอมมิวนิเคชั่น จำกัด  หนังสือที่ TUC/H/REG/178/2562  ลงวันที่ ๑๔ มีนาคม ๒๕๖๒ | โปรดดูผลการพิจารณาตาม๒ |
| ๒. ยุทธศาสตร์ | ๑. ยุทธศาสตร์ควรจะมีเป้าหมายในเชิงปริมาณด้วยและไม่พบว่ามีรายงานการประเมินผลในการดำเนินการตามแผนยุทธศาสตร์ที่ผ่านมา  ๒. เสนอให้มีความเชื่อมโยงระหว่างแผนแม่บทฉบับที่ ๔ กับแผนปฏิรูปประเทศด้านสื่อมวลชนและเทคโนโลยีในประเด็นที่ ๕ ว่าได้กำหนดคลื่นความถี่ย่าน ๘๑๔ - ๘๒๔ เมกะเฮิรตซ์ และ ๘๕๙ - ๘๖๙ เมกะเฮิรตซ์ ให้ใช้งานและให้บริการสำหรับภารกิจป้องกันและบรรเทาสาธารณภัย (PPDR) ลงในแผนแม่บทการบริหารคลื่นความถี่ ฉบับที่ ๔ (พ.ศ. ...) หรือไม่ | นางสาวประสพสุข ทรงผาสุขสำนักงานคณะกรรมการป้องกันและปราบปรามการทุจริตแห่งชาติ  วันที่ ๖ มีนาคม ๒๕๖๒ | ๑. เป้าหมายเชิงปริมาณในรายละเอียด จะสะท้อนในแผนปฏิบัติการสำนักงาน กสทช.  ๒. สำนักงาน กสทช. ได้เผยแพร่รายงานผลการดำเนินการตามแผนแม่บทการบริหารคลื่นความถี่ฉบับที่ผ่านมาลงในเว็บไซต์ของสำนักงาน กสทช. แล้ว  ๓. สำนักงาน กสทช. ได้ดำเนินการจัดทำประกาศ กสทช. เรื่อง หลักเกณฑ์การใช้คลื่นความถี่เพื่อสนับสนุนภารกิจป้องกันและบรรเทาสาธารณภัยและในกรณีที่เกิดเหตุฉุกเฉินและภัยพิบัติ เรียบร้อยแล้วเมื่อปี ๒๕๖๐ จึงไม่ปรากฏประเด็นตามแผนปฏิรูปประเทศด้านสื่อมวลชนและเทคโนโลยีในแผนแม่บทการบริหารคลื่นความถี่ฉบับนี้อีกต่อไป |
| เนื่องจากการวิจัยและพัฒนา เป็นประโยชน์สำคัญต่อการพัฒนาประเทศชาติ จึงเสนอปรับเป้าประสงค์ และกลยุทธ์ในข้อ ๑.๘.๒ ให้รวมการวิจัยและพัฒนา ดังต่อไปนี้  **๑.๘.๒ ยุทธศาสตร์การบริหารคลื่นความถี่อย่างมีประสิทธิภาพ เพื่อให้เกิดความคุ้มค่าและเกิดประโยชน์อย่างทั่วถึง**  ๑.๘.๒.๑ เป้าประสงค์  บริหารจัดการคลื่นความถี่ ให้มีประสิทธิภาพอย่างคุ้มค่าและคำนึงถึงการใช้ประโยชน์ เพื่อประชาชน เพื่อการวิจัยและพัฒนา ความมั่นคงของรัฐ และประโยชน์สาธารณะตามเจตนารมณ์ของรัฐธรรมนูญ  ๑.๘.๒.๒ กลยุทธ์  ๑) เพิ่มการเข้าใช้ประโยชน์จากคลื่นความถี่ ทั้งการร่วมใช้คลื่นความถี่เป็นการทั่วไป (Unlicensed) และการได้รับอนุญาตให้ใช้คลื่นความถี่ร่วมกัน (Spectrum Sharing) รวมไปถึงการร่วมใช้คลื่นความถี่ในย่านอื่น ๆ เพื่อการวิจัยและพัฒนา | 1. ศ.ดร. พรชัย ทรัพย์นิธิ   อาจารย์ภาควิชาวิศวกรรมศาสตร์โทรคมนาคม สถาบันเทคโนโลยีพระจอมเกล้า เจ้าคุณทหารลาดกระบัง  วันที่ ๖ มีนาคม ๒๕๖๒   1. ไปรษณีย์อิเล็กทรอนิกส์   pornchai.su@kmitl.ac.th  ลงวันที่ ๖ มีนาคม ๒๕๖๒   1. หนังสือที่ ศธ ๐๕๒๔/๑๕๓๔   ลงวันที่ ๖ มีนาคม ๒๕๖๒ | **เป้าประสงค์**  ยืนยันถ้อยคำเดิม เนื่องจากเป็นถ้อยคำตามเจตนารมณ์ของรัฐธรรมนูญ พ.ศ. ๒๕๖๐  **กลยุทธ์ที่ ๘.๒.๒ ๑)**  แก้ไขตามที่เสนอเป็น “เพิ่มการเข้าใช้ประโยชน์จากคลื่นความถี่ ทั้งการร่วมใช้คลื่นความถี่เป็นการทั่วไป (Unlicensed) และการได้รับอนุญาตให้ใช้คลื่นความถี่ร่วมกัน (Spectrum Sharing) รวมไปถึงการอนุญาตให้ใช้ประโยชน์จากคลื่นความถี่เพื่อการวิจัย พัฒนา และทดสอบนวัตกรรม |
| 1. เพื่อให้การดำเนินการตามยุทธศาสตร์ต่าง ๆ ในข้อ ๘ เป็นไปอย่างเป็นรูปธรรม บริษัทฯ เห็นสมควรกำหนดระยะเวลาที่แน่นอนในการดำเนินการตามตัวชี้วัดแต่ละตัวชี้วัด   ๒) ตามที่ สำนักงาน กสทช. มีแนวทางแก้ไข พรบ. วิทยุคมนาคม พ.ศ. ๒๔๙๘ และที่แก้ไขเพิ่มเติม ในประเด็นค่าตอบแทนการใช้คลื่นความถี่ฯ นั้น บริษัทฯ เห็นสมควรจัดให้มีการรับฟังความ คิดเห็นต่อการแก้ไข พ.ร.บ. วิทยุคมนาคมฯ จากอุตสาหกรรมด้วย เนื่องจากนอกเหนือประเด็นค่าตอบแทนการใช้คลื่นความถี่แล้ว ยังมีประเด็นอื่น ๆ ที่ยังเป็นอุปสรรคในการใช้คลื่นความถี่ให้เกิด ประโยชน์สูงสุด | บริษัท ดีแทค ไตรเน็ต จำกัด  หนังสือที่ DTN.RS-NBTC073/2562  ลงวันที่ ๑๓ มีนาคม ๒๕๖๒ | ๑. โปรดดูผลการพิจารณาตาม๒  ๒. ในกรณีที่มีการพิจารณาเพื่อดำเนินการแก้ไข พ.ร.บ. วิทยุคมนาคมฯ สำนักงาน กสทช. จะจัดให้มีการรับฟังความคิดเห็นสาธารณะตามที่กฎหมายกำหนด |
| เห็นควรตามเสนอ | สมาคมวิทยุสมัครเล่นแห่งประเทศไทย ในพระบรมราชูปถัมภ์  ไปรษณีย์อิเล็กทรอนิกส์  hq@rast.or.th  ลงวันที่ ๑๔ มีนาคม ๒๕๖๒ | - |
| กองบัญชาการกองทัพไทย เห็นด้วยใน (ร่าง) ยุทธศาสตร์ของแผน  แม่บทฯ ตามประเด็นที่ ๒ | กองบัญชาการกองทัพไทย  หนังสือที่ กห ๐๓๐๐/๓๗๙  ลงวันที่ ๑๕ มีนาคม ๒๕๖๒ | - |
| ตามร่างพระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียง วิทยุโทรทัศน์และกิจการโทรคมนาคม ซึ่งผ่านการเห็นชอบจากสภานิติบัญญัติแห่งชาติ (สนช.) แล้ว และคาดว่าจะมีผล บังคับใช้ก่อน (ร่าง) ประกาศ กสทช. เรื่อง แผนแม่บทการบริหารคลื่นความถี่ ๔ (พ.ศ. ..) ฉบับนี้บังคับใช้ ได้กำหนดไว้ในมาตรา ๔๕ ให้ กสทช. อาจอนุญาตให้ใช้คลื่นความถี่โดยวิธีการอื่นนอกจากการประมูล ในกรณีที่คลื่นความถี่มีเพียงพอต่อการใช้งานและคลื่นความถี่ที่ กสทช. ประกาศ กำหนดให้นำไปใช้ในกิจการเพื่อบริการสาธารณะ ความมั่นคงของรัฐ หรือกิจการอื่นที่ไม่แสวงหากำไร จึงเห็นควรกำหนดให้มี เป้าประสงค์ กลยุทธ์ หรือตัวชี้วัดที่เกี่ยวข้องกับการออกหลักเกณฑ์การอนุญาตให้ใช้คลื่นความถี่ด้วยวิธีการอื่น นอกเหนือจากการประมูลโดยกำหนดประเภทของคลื่นความถี่ที่มีเพียงพอต่อการใช้งาน รวมทั้งมีคลื่นความถี่ ที่จัดสรรให้กิจการที่ไม่แสวงหากำไรไว้ในยุทธศาสตร์การบริหารคลื่นความถี่อย่างมีประสิทธิภาพ เพื่อให้เกิดความ คุ้มค่าและเกิดประโยชน์อย่างทั่วถึง เพื่อให้สอดรับกับบทบัญญัติตามกฎหมายดังกล่าว | บริษัท กสท. โทรคมนาคม จำกัด (มหาชน)  หนังสือที่ กสท รก.(กร.)/๒๙๐  ลงวันที่ ๑๕ มีนาคม ๒๕๖๒ | สำนักงาน กสทช. อยู่ระหว่างการจัดทำ (ร่าง) ประกาศ กสทช. เรื่อง คลื่นความถี่เพื่อกิจการโทรคมนาคมที่ได้รับยกเว้นไม่ต้องคัดเลือกโดยวิธีการประมูลคลื่นความถี่ ตามมาตรา ๔๕ ของ พ.ร.บ. องค์กรจัดสรรคลื่นความถี่และกำกับการประกอบกิจการวิทยุกระจายเสียง วิทยุโทรทัศน์ และกิจการโทรคมนาคม พ.ศ. ๒๕๕๓ และที่แก้ไขเพิ่มเติม โดย พ.ร.บ. องค์กรจัดสรรคลื่นความถี่ฯ ฉบับที่ ๒ พ.ศ. ๒๕๖๐ |
| ในแผนแม่บทการประกอบกิจการโทรคมนาคม ฉบับที่ ๒ (พ.ศ. ๒๕๖๒ - ๒๕๖๖)  ยุทธศาสตร์ที่ ๓ การบริหารทรัพยากรโทรคมนาคมอย่างมีประสิทธิภาพ  ได้กำหนดตัวชี้วัด  “๑.๑ มีแผนการจัดสรรคลื่นความถี่ สำหรับกิจการโทรคมนาคมเคลื่อนที่สากลภายใน ๓ เดือน นับแต่วันที่แผนแม่บทกิจการโทรคมนาคมฉบับนี้ประกาศใช้ บริษัทฯ เข้าใจว่าแผนการ จัดสรรคลื่นความถี่ตามตัวชี้วัดในแผนแม่บทกิจการโทรคมนาคม เป็นแผนเดียวกันกับ แผนการนำคลื่นความถี่มาใช้งานตามความต้องการ (Spectrum release plan) ตามตัวชี้วัดในข้อ ๘.๑.๔ ของ (ร่าง) แผนแม่บทการบริหารคลื่นความถี่ ฉบับนี้  บริษัทฯ ขอเสนอให้มีการปรับข้อความในร่างแผนแม่บทการบริหารคลื่นความถี่ ฉบับที่ ๔ ให้สอดคล้องกับแผนแม่บทการประกอบกิจการโทรคมนาคม ฉบับที่ ๒ (พ.ศ. ๒๕๖๒ - ๒๕๖๖) ที่ได้ประกาศบังคับใช้แล้ว พร้อมทั้งกำหนดระยะเวลาการดำเนินการให้สอดคล้องกัน | บริษัท ดีแทค ไตรเน็ต จำกัด  หนังสือที่ DTN.RS-NBTC073/2562  ลงวันที่ ๑๓ มีนาคม ๒๕๖๒ | ยืนยันไม่ปรับปรุงข้อความใน (ร่าง) แผนแม่บทการบริหารคลื่นความถี่ ฉบับที่ ๔ (พ.ศ. ...)เนื่องจากการจัดทำ Spectrum Release Plan เป็นคนละส่วนกับแผนการจัดสรรคลื่นความถี่ สำหรับกิจการโทรคมนาคมเคลื่อนที่สากล ตามแผนแม่บทโทรคมนาคม ฉบับที่ ๒  การจัดทำ Spectrum Release Plan จะดำเนินการหลังจากการจัดทำแนวโน้มการใช้คลื่นความถี่ในอนาคต (Spectrum Outlook) ตามตัวชี้วัดของแผนแม่บทการบริหารคลื่นความถี่ฉบับนี้แล้วเสร็จ โดยจะใช้ในแผนปฏิบัติการของสำนักงาน กสทช. ต่อไป |
| ยุทธศาสตร์ที่ ๘.๑ และ ๘.๒ ได้มีการให้คำนึงถึงความมั่นคงของรัฐตามความจำเป็น ซึ่งการระบุดังกล่าวเป็นการระบุเป็นภาพรวมโดยกว้าง จึงเรียนถาม กสทช. ว่า ยังคงมีกลไกการใช้ประโยชน์และกลไกบริหารคลื่นความถี่ตามหัวข้อ เป้าประสงค์ กลยุทธ์ ปัจจัยความสำเร็จ และเป้าประสงค์ โดยอยู่ภายใต้ความมั่นคงของรัฐตามความจำเป็นและสอดคล้องกับแผนแม่บทการบริหารคลื่นความถี่ฉบับที่ผ่านมาหรือไม่ | นายจเร คชรัตน์  กองการสื่อสาร กรมการปกครอง  ลงวันที่ ๖ มีนาคม ๒๕๖๒ | การใช้คลื่นความถี่เพื่อความมั่นคงของรัฐตามความจำเป็นได้สะท้อนไว้ในยุทธศาสตร์การจัดหาคลื่นความถี่ให้เพียงพอต่อความต้องการ ทันกาล และสอดคล้องกับสากล ในตัวชี้วัด   1. มีแนวโน้มการใช้คลื่นความถี่ในอนาคต (Spectrum Outlook) 2. มีแผนการนำคลื่นความถี่มาใช้งานตามความต้องการ (Spectrum release plan) ซึ่งรวมถึงการใช้คลื่นความถี่ด้านความมั่นคง   และสอดคล้องตามแผนแม่บทการบริหารคลื่นความถี่ฉบับที่ผ่านมา |
| ตามยุทธศาสตร์ที่ ๘.๒ ของ (ร่าง) แผนแม่บทการบริหารคลื่นความถี่ ฉบับที่ ๔ (พ.ศ. ....) ที่กำหนดให้เป็นยุทธศาสตร์ด้านบริหารจัดการคลื่นความถี่ให้มีประสิทธิภาพ เพื่อให้เกิดความคุ้มค่าและเกิดประโยชน์อย่างทั่วถึงนั้น  บริษัทฯ ขอเสนอให้เพิ่มประเด็นที่เกี่ยวข้องกับการใช้งานคลื่นความถี่ที่คำนึงถึงการรบกวนซึ่งกันและกันระหว่างผู้ใช้งานคลื่นความถี่ด้วย | บริษัท ทรู มูฟ เอช ยูนิเวอร์แซล คอมมิวนิเคชั่น จำกัด  หนังสือที่ TUC/H/REG/178/2562  ลงวันที่ ๑๔ มีนาคม ๒๕๖๒ | โปรดดูผลการพิจารณาตาม๓ |
| บริหารคลื่นความถี่ที่มีประสิทธิภาพและประสิทธิผล ความต้องการใช้คลื่นความถี่ที่เหมาะสมสอดคล้องกับสากล คำนึงถึงความมั่นคงของรัฐตามความจำเป็น ร่างยุทธศาสตร์ประกอบแผนแม่บท ฯ สะท้อนแนวทางการดำเนินการ รวมทั้งการพัฒนาศักยภาพการบริหารคลื่นความถี่ระดับมาตราฐานสากลขององค์กร เพื่อบรรลุเป้าหมายตามนโยบายและแผนที่เกี่ยวข้อง | กองการสื่อสาร กรมการปกครอง  ไปรษณีย์อิเล็กทรอนิกส์  jkdopa@hotmail.com  ลงวันที่ ๑๓ มีนาคม ๒๕๖๒ | - |
| มองถึงความจำเป็นในการใช้คลื่นความถี่ เช่น วิทยุชุมชนควรจำกัดจำนวน และมองถึงความจำเป็นในการใช้คลื่น และการนำไปใช้ให้คุ้มค่าและเหมาะสม | สถานีวิทยุกระจายเสียงกรมเจ้าท่า  หนังสือที่ ๐๔๐๓๒๕๖๒/๑๕๔๓๐๙  ลงวันที่ ๔ มีนาคม ๒๕๖๒ | โปรดดูผลการพิจารณาตาม๑ |
| สำนักงาน กสทช. ควรชี้แจงข้อมูลความเป็นมารวมถึงหลักเกณฑ์การพิจารณาปริมาณความต้องการคลื่นความถี่ในย่านความถี่ต่ำกว่า ๖ กิกะเฮิรตซ์ สำหรับประเทศไทย ที่แจ้งว่ามีจำนวนอย่างน้อย ๕๐๐ เมกะเฮิรตซ์ เพื่อรองรับการสื่อสารเคลื่อนที่ความเร็วสูง เนื่องจาก บริษัทฯเห็นว่าปริมาณความถี่สำหรับกิจการโทรคมนาคมเคลื่อนที่สากลที่สำนักงาน กสทช. กำหนดไว้เป็นจำนวน ๙ ย่านความถี่ตามภาคผนวก ก. มีปริมาณคลื่นความถี่รวมกันทั้งสิ้น ๙๗๖ เมกะเฮิรตซ์ นั้นสูงเกินกว่าปริมาณความต้องการขั้นต่ำที่กำหนดไว้แล้ว  บริษัทฯจึงใคร่ขอเสนอความเห็นว่าสำนักงาน กสทช. ควรแสดงข้อมูลปริมาณความต้องการคลื่นความถี่ในย่านความถี่ที่สูงกว่า ๖ กิกะเฮิรตซ์ เพื่อรองรับการสื่อสารเคลื่อนที่ความเร็วสูงด้วยเช่นกัน โดยมีหลักเกณฑ์การพิจารณาที่เหมาะสม ซึ่งจะทำให้สามารถกำหนดปริมาณความต้องการคลื่นความถี่ในย่านดังกล่าวได้และไม่สร้างผลกระทบต่อการเรียกคืนคลื่นความถี่ต่อกิจการอื่นโดยไม่จำเป็น | 1. นายวสวัตติ์ สมแสวง   บริษัท ไทยคม จำกัด (มหาชน)  วันที่ ๖ มีนาคม ๒๕๖๒   1. หนังสือที่ ทค.(ส)๐๒๙/๒๕๖๒   ลงวันที่ ๖ มีนาคม ๒๕๖๒ | สำนักงาน กสทช. ประมาณการคลื่นความถี่ขั้นต่ำสำหรับกิจการ IMT เพิ่มเติมจำนวน ๕๐๐ เมกะเฮิรตซ์ โดยพิจารณาจากผลรายงานการศึกษาของสหภาพโทรคมนาคมระหว่างประเทศ (ITU) ซึ่งระบุว่าจำนวนคลื่นความถี่ที่กิจการ IMT ต้องการเพิ่มเติมในย่านต่ำกว่า ๖ กิกะเฮิรตซ์ ขั้นต่ำ ๑๖๕ - ๔๕๕ เมกะเฮิรตซ์ และขั้นสูง ๗๘๓ - ๑๐๗๕ เมกะเฮิรตซ์  ในปัจจุบัน สำนักงาน กสทช. มีแผนความถี่สำหรับกิจการโทรคมนาคมเคลื่อนที่สากลรวม ๕๗๐ เมกะเฮิรตซ์ แต่ได้มีการจัดสรรให้ใช้งานได้เพียง ๓๕๐ เมกะเฮิรตซ์ เท่านั้น  อย่างไรก็ตาม ผลการศึกษาแนวโน้มการใช้คลื่นความถี่ในอนาคตตามตัวชี้วัดในยุทธศาสตร์การจัดหาคลื่นความถี่ให้เพียงพอต่อความต้องการฯ (Spectrum Outlook) จะระบุความต้องการใช้คลื่นความถี่สำหรับประเทศไทยในภาคส่วนต่าง ๆ ชัดเจนยิ่งขึ้น |
| เสนอให้ กสทช. เปลี่ยนข้อความในประกาศ เนื่องจาก กสทช. อาจดำเนินการตามประกาศที่ออกมาไม่ได้ เช่น เปลี่ยนจาก “จัดหาคลื่นความถี่” ซึ่งคลื่นความถี่เป็นสิ่งที่มีโดยธรรมชาติ เป็น “สนับสนุนคลื่นความถี่” และเสนอให้ปรับข้อความตามหัวข้อยุทธศาสตร์ดังนี้  ๘.๑.๒) กลยุทธ์ การระบุความต้องการใช้คลื่นความถี่ เสนอให้ขยายความในข้อนี้ให้ ละเอียดและครอบคลุมมากกว่านี้  ๘.๑.๓) เสนอให้หาข้อมูลอื่นนอกเหนือจาก “ข้อมูลความต้องการใช้คลื่นความถี่สำหรับประเทศไทย”เนื่องจากหากมีเพียงข้อมูลดังประกาศฯอาจไม่เพียงพอต่อการจัดหาคลื่นความถี่ตามกลยุทธ์นี้  ๘.๒.๒) เห็นด้วยกับกลยุทธ์การปรับปรุงค่าตอบแทนให้เป็นธรรม โดยจะปรับปรุงแก้ไข พ.ร.บ. วิทยุคมนาคม พ.ศ. ๒๔๙๘ และที่แก้ไขเพิ่มเติม เฉพาะในประเด็นค่าตอบแทน แต่ขอให้ กสทช. ปรับข้อความ โดยไม่จำเป็นต้องระบุว่าเฉพาะประเด็นค่าตอบแทนเท่านั้น  ๘.๓.๔) ในข้อ ๓ ที่ประกาศฯ ระบุว่าจะมีศูนย์ตรวจสอบการใช้คลื่นความถี่ของประเทศนั้น เสนอให้ข้อความนี้อยู่ในยุทธศาสตร์ที่ ๒ การบริหารคลื่นความถี่อย่างมีประสิทธิภาพ เพื่อให้เกิดความคุ้มค่าและเกิดประโยชน์อย่างทั่วถึง  สุดท้ายนี้เสนอให้ กสทช. พิจารณาการจัดหัวข้อ ๘.๑.๔, ๘.๒.๔ และ ๘.๓.๔ ตัวชี้วัด ให้สอดคล้องและตรงกับหัวข้อยุทธศาสตร์ เนื่องจากอาจจะเกิดความเข้าใจผิดหรือมีความคลาดเคลื่อนของเนื้อความได้ | นายศรณ์รังสรรค์ วงศ์สมุทร  กรมป้องกันและบรรเทา สาธารณภัย  วันที่ ๖ มีนาคม ๒๕๖๒ | ยืนยันถ้อยคำในยุทธศาสตร์ “จัดหาคลื่นความถี่”ตามเดิม เนื่องจากเห็นว่าเหมาะสมแล้ว  ๘.๑.๒ ยืนยันตามถ้อยคำเดิม เนื่องจากเห็นว่าเหมาะสมแล้ว  ๘.๑.๓ นอกจากข้อมูลความต้องการใช้คลื่นความถี่สำหรับประเทศไทยแล้ว ในการจัดหาคลื่นความถี่ให้เพียงพอต่อความต้องการ สำนักงาน กสทช. มีกระบวนการติดตามความก้าวหน้าของการบริหารคลื่นความถี่ทั้งในระดับภูมิภาค (APT) และในระดับโลก (ITU) มาโดยตลอด  ๘.๒.๒ สำนักงาน กสทช. มีความประสงค์ปรับปรุงแก้ไขประเด็นค่าตอบแทนเป็นหลัก เพื่อให้เกิดการใช้คลื่นความถี่อย่างคุ้มค่า หากพบประเด็นอื่นที่เห็นควรปรับปรุง ก็จะดำเนินการต่อไป  ๘.๓.๔ การจัดตั้งศูนย์ตรวสอบการใช้คลื่นความถี่ (National Monitoring Center) ถือเป็นการดำเนินการภายในสำนักงาน กสทช. จึงเห็นควรคงไว้ในยุทธศาสตร์การเพิ่มศักยภาพในการบริหารคลื่นความถี่ตามเดิม |
| เพิ่มเติมข้อความ ข้อ ๘.๒.๒ (๓) ผลักดันให้มีโครงสร้างพื้นฐานด้านคลื่นความถี่เพื่อสนับสนุนนโยบายประเทศไทย ๔.๐ โดยจัดสรรคลื่นความถี่สำหรับหน่วยงานที่ต้องปฏิบัติตามนโยบายรัฐ | บริษัท ทีโอที จำกัด (มหาชน)  หนังสือที่ ทีโอที/๑๔๐  ลงวันที่ ๑๕ มีนาคม ๒๕๖๒ | ยืนยันตามถ้อยคำเดิม เนื่องจากเห็นว่ามีหลักเกณฑ์การจัดสรรคลื่นความถี่ที่เหมาะสมแล้ว |
| ๓. ภาคผนวก ก | คลื่นความถี่ย่าน ๕๗ – ๖๖ กิกะเฮิรตซ์ ซึ่งอนุญาตให้ใช้งานเป็นการทั่วไป จะรวมอยู่ในข้อ ๒.๕ ของภาคผนวก ก. ด้วยหรือไม่ | นายวรภัทร ภัทรธรรม  สมาคมโทรคมนาคมแห่งประเทศไทย  ในพระบรมราชูปถัมภ์  วันที่ ๖ มีนาคม ๒๕๖๒ | แก้ไขภาคผนวก ก. ให้รวมถึงคลื่นความถี่ ๕๗ - ๖๖ เมกะเฮิรตซ์แล้ว |
| การกำหนดคลื่นความถี่ไว้ใช้ในกิจการกระจายเสียงและกิจการโทรทัศน์ กิจการโทรคมนาคม กิจการวิทยุคมนาคมและกิจการอื่น ๆ เป็นเรื่องของความมั่นคงของรัฐและประเทศชาติ การกำหนดดังกล่าว กสทช. มีคณะกรรมการคัดกรองให้เป็นประโยชน์สูงสุดแก่ประเทศชาติและประชาชน | สถานีวิทยุกระจายเสียงกรมเจ้าท่า  หนังสือที่ ๐๔๐๓๒๕๖๒/๑๕๔๓๐๙  ลงวันที่ ๔ มีนาคม ๒๕๖๒ | - |
| จากภาคผนวก ก. ข้อ ๒.๑ เนื่องจากเทคโนโลยี 5G ที่จะมีการใช้งานในประเทศไทยในอนาคตอันใกล้ มีการใช้ความถี่ในหลายย่านความถี่ เพื่อเป็นการเตรียมความพร้อมของประเทศไทยในด้านคลื่นความถี่สำหรับเทคโนโลยี 5G บริษัทฯ ขอเสนอให้เพิ่มช่วงความถี่ ด้านล่าง ในข้อ ๒.๑ คลื่นความถี่ที่กำหนดให้ใช้สำหรับกิจการเคลื่อนที่และกิจการประจําที่ (โดยเฉพาะกิจการโทรคมนาคมเคลื่อนที่สากล) ด้วย  คลื่นความถี่ ๓.๓ – ๓.๔ กิกะเฮิรตซ์  คลื่นความถี่ ๓.๔ - ๓.๗ กิกะเฮิรตซ์  คลื่นความถี่ ๓.๗ - ๔.๒ กิกะเฮิรตซ์  คลื่นความถี่ ๔.๔ - ๔.๙ กิกะเฮิรตซ์  คลื่นความถี่ ๔.๘ - ๕.๐ กิกะเฮิรตซ์  คลื่นความถี่ ๒๔.๒๕ – ๒๗.๕ กิกะเฮิรตซ์  คลื่นความถี่ ๒๗.๕ – ๒๙.๕ กิกะเฮิรตซ์  คลื่นความถี่ ๓๗.๐ - ๔๓.๕ กิกะเฮิรตซ์ | บริษัท แอดวานซ์ไวร์เลสเน็ทเวอร์ค จำกัด  หนังสือที่ BRD.AWN 0102/2562  ลงวันที่ ๑๔ มีนาคม ๒๕๖๒ | โปรดดูผลการพิจารณาตาม๔ |
| เห็นควรตามเสนอ | สมาคมวิทยุสมัครเล่นแห่งประเทศไทยในพระบรมราชูปถัมภ์  ไปรษณีย์อิเล็กทรอนิกส์  hq@rast.or.th  ลงวันที่ ๑๔ มีนาคม ๒๕๖๒ | - |
| กองบัญชาการกองทัพไทย เห็นด้วยในภาคผนวก ก. รายละเอียดเกี่ยวกับ  คลื่นความถี่ฯ ตามประเด็นที่ ๓ | กองบัญชาการกองทัพไทย  หนังสือที่ กห ๐๓๐๐/๓๗๙  ลงวันที่ ๑๕ มีนาคม ๒๕๖๒ | - |
| ตามข้อ ๒.๕.๔ ของภาคผนวก ก. ที่อนุญาตให้ใช้คลื่นความถี่ ๕๔๗๐ - ๕๗๒๕ เมกะเฮิรตซ์ เป็นการทั่วไปนั้น ทำให้เกิดการใช้งานคลื่นความถี่ซ้อนทับกับระบบเรดาร์ตรวจอากาศ (Weather Radar) ในย่าน ๕๖๐๐ - ๕๖๕๐ เมกะเฮิรตซ์ ซึ่งอาจก่อให้เกิดการรบกวนได้ | นายวราวุธ นินวิบูลย์  กรมฝนหลวงและการบินเกษตร  วันที่ ๖ มีนาคม ๒๕๖๒ | ขอรับความคิดเห็น เพื่อนำไปพิจารณาความเหมาะสมในการกำหนดเงื่อนไขในการป้องกันการรบกวนระหว่างอุปกรณ์และกิจการเดิม |
| ในภาคผนวก ก. ข้อ ๓. รายละเอียดเกี่ยวกับคลื่นความถี่ฯ มีข้อเสนอแนะ ให้พิจารณาเพิ่ม“กิจการระบบขนส่งทางราง”เพราะในปัจจุบัน ทางการรถไฟแห่งประเทศไทยได้มีการนำระบบช่วยในการเดินรถไฟ ตามมาตรฐานยุโรป ระดับที่ ๑ (ECTS – Level 1) มาใช้ในโครงการก่อสร้างรถไฟทางคู่ ได้มีอุปกรณ์ที่เกี่ยวเนื่องกับคลื่นความถี่ ที่ขัดแย้งกับ  การกำหนดการใช้งานของ ตารางกำหนดคลื่นความถี่แห่งชาติ พ.ศ. ๒๕๖๐ อยู่ ตามเอกสารตารางคลื่นความถี่ ที่แนบมา โดยเฉพาะอุปกรณ์ Trainguard Eurobalise S21 ที่มีความถี่กลางอยู่ที่ ๔.๒๓๔เมกะเฮิรตซ์ | 1. นายศัลยวิทย์ อภิชาตะพงศ์   การรถไฟแห่งประเทศไทย  ไปรษณีย์อิเล็กทรอนิกส์  kokkak1234@hotmail.com  ลงวันที่ ๑๓ มีนาคม ๒๕๖๒   1. หนังสือที่ รฟ๑/๕๒๗/๒๕๖๒   ลงวันที่ ๑๓ มีนาคม ๒๕๖๒ | โปรดดูผลการพิจารณาตาม๕ |
| บริษัทฯ ขอเสนอให้ปรับปรุงถ้อยคำที่ปรากฏเป็นหัวข้อของภาคผนวก ก. ให้สอดคล้องกับถ้อยคำในข้อ ๖ ที่ปรากฏใน (ร่าง) แผนฯ เป็น “รายละเอียดเกี่ยวกับคลื่นความถี่ที่กำหนดไว้ใช้ในกิจการกระจายเสียงและกิจการโทรทัศน์ กิจการโทรคมนาคม กิจการวิทยุคมนาคมและกิจการอื่น” | บริษัท ทรู มูฟ เอช ยูนิเวอร์แซล  คอมมิวนิเคชั่น จำกัด  หนังสือที่ TUC/H/REG/178/2562  ลงวันที่ ๑๔ มีนาคม ๒๕๖๒ | โปรดดูผลการพิจารณาตาม๖ |
| ตามข้อ ๒.๓ ของภาคผนวก ก. ระบบ trunk tetra 400 เมกะเฮิรตซ์ สามารถใช้งานเชิงพาณิชย์หรืองานเพื่อความปลอดภัยได้หรือไม่ | นายสมจิตร สารพลกรัง  บริษัท วิทยุการบินแห่งประเทศไทย จำกัด  วันที่ ๖ มีนาคม ๒๕๖๒ | สามารถใช้งานได้ทั้งเชิงพาณิชย์หรืองานเพื่อความปลอดภัย |
| รายละเอียดเกี่ยวกับความถี่ที่กำหนดในภาคผนวก ก. ของแผนแม่บทสอดคล้องกับการใช้งานในกิจการที่เกี่ยวข้อง  โดยสัมพันธ์กับตารางคลื่นความถี่แห่งชาติและข้อบังคับวิทยุสากลรวมถึงประกาศของ กสทช. ที่เกี่ยวข้องในปัจจุบัน | กองการสื่อสาร กรมการปกครอง  ไปรษณีย์อิเล็กทรอนิกส์  jkdopa@hotmail.com  ลงวันที่ ๑๓ มีนาคม ๒๕๖๒ | - |
| ๔. ภาคผนวก ข. | เนื่องจากการวิจัยและพัฒนาที่เกี่ยวข้องกับเทคโนโลยีการสำรวจสภาพชั้นบรรยากาศไอโอโนสเฟียร์ ที่ระดับความสูง ประมาณ ๕๐ กิโลเมตร ถึง ๑,๒๐๐ กิโลเมตร มีการใช้งานโดยสถาบันการศึกษาและสถาบันการวิจัยในหลายประเทศ รวมทั้งประเทศไทย ซึ่งผลการวิจัยมักจะเกี่ยวข้องกับการศึกษาลักษณะความแปรปรวนในชั้นบรรยากาศไอโอโนสเฟียร์ และผลกระทบต่อการใช้งานคลื่นวิทยุย่าน HF VHF และ ดาวเทียมนำทาง การทำงานของเทคโนโลยีในการสำรวจสภาพชั้นบรรยากาศไอโอโนสเฟียร์ จากภาคพื้นดิน จะมีการติดตั้งสถานีบนพื้นดินและส่งสัญญาณในย่านความถี่ที่ครอบคลุม HF ME VHF เช่น ระบบไอโอโนซอนด์ หรือระบบสำรวจสภาพ ชั้นบรรยากาศไอโอโนสเฟียร์ โดยระบบ ไอโอโนซอนด์ (ชนิด FMCW, digital ionosonde) ตั้งแต่ ๒ เมกะเฮิรตซ์ ถึง ๓๐ เมกะเฮิรตซ์ ระบบไอโอโนซอนด์ (ชนิด VIPIR) ตั้งแต่ ๐.๑ เมกะเฮิรตซ์ ถึง ๔๐ เมกะเฮิรตซ์ทั้งนี้เทคโนโลยีเหล่านี้ ไม่จัดอยู่ในนิยามของกิจการอื่น ๆ เป็นผลให้การขอใบอนุญาตทำได้ยาก อีกทั้งระบบไอโอโนซอนด์มีลักษณะการทำงานที่ต้องส่งคลื่นความถี่แบบกวาดจากความถี่ต่ำที่สุดต่อเนื่องไปถึงความถี่สูงที่สุด โดยช่วงความถี่ที่กวาด ขึ้นอยู่กับประเภทของไอโอโนซอนด์ เห็นควรเสนอแนะ ดังนี้  ๑. ขอให้เพิ่มรายละเอียดกิจการโทรคมนาคมและข้อควรปฏิบัติเข้าไปใน ภาคผนวก ข - ๒ ดังนี้  **ย่านความถี่ MF และ HF (ต่ำกว่า ๓๐ เมกะเฮิรตซ์)** เพิ่มเติมว่า   * กิจการวิทยุหาตำแหน่ง เช่น ระบบไอโอโนซอนด์ (หรือ ระบบสำรวจสภาพชั้นบรรยากาศไอโอโนสเฟียร์ เป็นต้น * นอกจากนี้ ควรมีการอนุญาตให้มีการใช้ย่านความถี่เพื่อการวิจัยและพัฒนาในช่วงระยะที่ยาวขึ้น โดยมีขั้นตอนการขอใบอนุญาตฯ ที่แตกต่างจากการขอใบอนุญาตฯ เพื่อใช้งานในเชิงพาณิชย์   **ย่านความถี่ VHF (๓๐ - ๓๐๐ เมกะเฮิรตซ์)** เพิ่มเติมว่า   * กิจการวิทยุหาตำแหน่ง เช่น ระบบไอโอโนซอนด์ (หรือ ระบบสำรวจสภาพชั้นบรรยากาศไอโอโนสเฟียร์ เป็นต้น * นอกจากนี้ ควรมีการอนุญาตให้มีการใช้ย่านความถี่เพื่อการวิจัยและพัฒนาในช่วงระยะที่ยาวขึ้น โดยมีขั้นตอนการขอใบอนุญาตฯ ที่แตกต่างจากการขอใบอนุญาตฯ เพื่อใช้งานในเชิงพาณิชย์ | 1. ศ.ดร. พรชัย ทรัพย์นิธิ   อาจารย์ภาควิชาวิศวกรรมศาสตร์โทรคมนาคม  สถาบันเทคโนโลยีพระจอมเกล้าเจ้าคุณทหารลาดกระบัง  วันที่ ๖ มีนาคม ๒๕๖๒   1. ไปรษณีย์อิเล็กทรอนิกส์   pornchai.su@kmitl.ac.th  ลงวันที่ ๖ มีนาคม ๒๕๖๒   1. หนังสือที่ ศธ๐๕๒๔/๑๕๓๔   ลงวันที่ ๖ มีนาคม ๒๕๖๒ | โปรดดูผลการพิจารณาตาม ๗ |
| ควรระบุการป้องกันปัญหาวิทยุภาคพื้นรบกวนการสื่อสารการบิน และวิทยุเครื่องช่วยเดินอากาศ รวมถึงระบบควบคุมการเดินรถไฟฟ้าขนส่งมวลชน ไว้ในร่างแผนแม่บทดังกล่าวด้วย เพื่อป้องกันการรบกวนการสื่อสาร การบินและการขนส่งมวลชนดังกล่าว | สำนักอัยการสูงสุด  หนังสือที่ อส๐๐๐๗ (พก)/๓๐๐๔  ลงวันที่ ๑๔ มีนาคม ๒๕๖๒ | โปรดดูผลการพิจารณาตาม๓ |
| ภาคผนวก ข – ๒  คลื่นความถี่ ๕๐ - ๕๔ เมกะเฮิรตซ์ มีความเกี่ยวข้องกับงานด้านความมั่นคงและยังมีความจำเป็นในการใช้งาน  ทางกองทัพบกจึงได้มีการยื่นเรื่องคัดค้านมาตั้งแต่ครั้งแผนแม่บทการบริหารคลื่นความถี่ ฉบับที่ ๒ (พ.ศ. ๒๕๕๘) ต่อศาลปกครอง และตอนนี้ยังไม่สิ้นสุดคดีความ | 1. พ.ท. สรวัชร์ บุษรากุล   กรมการทหารสื่อสาร  วันที่ ๖ มีนาคม ๒๕๖๒   1. หนังสือที่ กห๐๔๔๒/๗   ลงวันที่ ๑๕ มีนาคม ๒๕๖๒  (เอกสารมีข้อความลับ) | โปรดดูผลการพิจารณาตาม๘ |
| กองบัญชาการกองทัพไทยไม่เห็นด้วยตามประเด็นที่ ๔ ในภาคผนวก ข - ๒ กรณีที่จะมีการปรับปรุงให้กิจการวิทยุสมัครเล่น (T-P9) ใช้งานความถี่วิทยุ ๕๐ - ๕๔ เมกะเฮิรตซ์ ร่วมกับหน่วยงานเพื่อความมั่นคงของรัฐ เนื่องจากหน่วยงานเพื่อความมั่นคงของรัฐมีการใช้งานในความถี่วิทยุย่าน ๓๐ - ๘๗ เมกะเฮิรตซ์ ตลอดย่านความถี่สำหรับภารกิจทางยุทธวิธีและยุทธศาสตร์ในการรักษาความมั่นคงของประเทศ ซึ่งหากกำหนดให้ใช้งานร่วมกัน อาจเกิดปัญหาการรบกวนคลื่นความถี่ของหน่วยงานเพื่อความมั่นคงของรัฐในอนาคต | กองบัญชาการกองทัพไทย  หนังสือที่ กห ๐๓๐๐/๓๗๙  ลงวันที่ ๑๕ มีนาคม ๒๕๖๒ | โปรดดูผลการพิจารณาตาม๘ |
| บริษัทฯ ขอเสนอให้พิจารณาปรับปรุงแนวทางการนำเสนอ Spectrum Refarming Roadmap ในภาคผนวก ข. โดยแบ่งตามแนวทางที่ปรากฏตาม หัวข้อ กล่าวคือ   1. แนวทางสำหรับการเรียกคืนคลื่นความถี่ 2. แนวทางในการคืนคลื่นความถี่เพื่อนำไปจัดสรรใหม่ และ 3. แนวทางในการปรับปรุงการใช้คลื่นความถี่ เพื่อให้ Spectrum Reframing Roadmap มีลักษณะที่สามารถสร้าง ความเข้าใจได้ง่ายขึ้น | บริษัท ทรู มูฟ เอช ยูนิเวอร์แซล คอมมิวนิเคชั่น จำกัด  หนังสือที่ TUC/H/REG/178/2562  ลงวันที่ ๑๔ มีนาคม ๒๕๖๒ | แก้ไขตามที่เสนอ |
| ตามร่างประกาศ กสทช. เรื่อง แผนแม่บทการบริหารคลื่นความถี่ ฉบับที่ ๔ ในส่วนของแนวทางสำหรับการเรียกคืนคลื่นความถี่ แนวทางในการคืนคลื่นความถี่เพื่อนำไปจัดสรรใหม่ และแนวทางในการปรับปรุงการใช้คลื่นความถี่  บริษัท ไทยคม จำกัด (มหาชน) ขอแจ้งความเห็นเกี่ยวกับร่างประกาศดังกล่าว สำหรับความถี่ในย่าน ๓๔๐๐ - ๓๗๐๐ เมกะเฮิรตซ์ ๒๗.๐ - ๒๗.๕ กิกะเฮิรตซ์ และ ๒๗.๕ - ๒๙.๕ กิกะเฮิรตซ์ ที่กำหนดให้คืนเมื่อสิ้นสุดระยะเวลาอนุญาตในวันที่ ๑๑ กันยายน ๒๕๖๔ ดังนี้  เนื่องจากปัจจุบันประเทศไทยอยู่ในช่วงเปลี่ยนผ่าน และอยู่ในระหว่างดำเนินการตามแนวทางของ PPP (Public Private Partnership) ในการบริหารจัดการดาวเทียมภายใต้ สัญญาสัมปทานหลังสิ้นสุดสัญญาในปี ๒๕๖๔ โดยมีดาวเทียมไทยคม ๔ และดาวเทียมไทยคม ๕ ที่ผู้ประกอบการที่ผ่านการคัดเลือกเข้ามาบริหารจัดการดาวเทียมดังกล่าว จะยังคงสิทธิในการใช้งานความถี่บนดาวเทียมต่อไป ซึ่งรวมถึงย่านความถี่ที่ถูกบรรจุไว้ในร่างแผนแม่บทฯ สำหรับการคืนคลื่นความถี่ บริษัทฯ จึงเห็นว่าการคืนคลื่นความถี่เมื่อสิ้นสุดสัญญาสัมปทานจะสร้างผลกระทบต่อกิจการดาวเทียมภายใต้การบริหารจัดการตามแนวทางของ PPP  ขณะนี้ยังไม่มีแผนรองรับทั้งในระยะสั้นและระยะยาวในการจัดการผลกระทบที่จะเกิดขึ้นต่อกิจการดาวเทียมและกลุ่มผู้ใช้บริการจำนวนมากหากต้องคืนคลื่นความถี่และเหตุดังกล่าวจะส่งผลกระทบต่อความเชื่อมั่นของผู้ใช้บริการดาวเทียมที่อาจตัดสินใจโอนย้ายการใช้งานโดยไม่รอรับทราบความชัดเจนของผลสรุปและแนวทางที่สำนักงาน กสทช. จะดำเนินการต่อไป  แผนการคืนคลื่นความถี่ในปี ๒๕๖๔ สำหรับความถี่ในย่าน ๓๔๐๐ - ๓๗๐๐ เมกะเฮิรตซ์ จะส่งผลกระทบต่อการให้บริการภายในช่วงความถี่ดังกล่าวของดาวเทียมไทยคม ๗ และกลุ่มผู้ใช้บริการ ทั้งนี้ บริษัทฯ ได้รับสิทธิให้บริการภายใต้ใบอนุญาตของ กสทช. และดาวเทียมไทยคม ๗ สามารถให้บริการไปจนถึงปี ๒๕๗๕ ดังนั้น สำนักงาน กสทช. จำเป็นที่จะต้องพิจารณาถึงผลกระทบดังกล่าวเพื่อปรับปรุงแผนและการดำเนินการเรื่องการคืนคลื่นความถี่นี้ต่อไป  ในส่วนของย่านความถี่ ๒๗.๐ - ๒๙.๕ กิกะเฮิรตซ์ ตามร่างแผนแม่บทฯ เนื่องจากประเทศไทยมีการใช้ความถี่ในย่านดังกล่าวโดยการให้บริการของดาวเทียมไทยคม ๔ ดังนั้น การจัดสรรความถี่ในย่าน ๒๗.๐ - ๒๗.๕ กิกะเฮิรตซ์ ให้แก่กิจการเคลื่อนที่สากล (IMT) ภายหลังการประชุม WRC-19 รวมถึงการคืนคลื่นความถี่ในย่าน ๒๗.๕ - ๒๙.๕  กิกะเฮิรตซ์ ในปี ๒๕๖๔ เพื่อจัดสรรใหม่ให้แก่ IMT จะส่งผลกระทบต่อการให้บริการดาวเทียมไทยคม ๔ รวมถึงดาวเทียมบรอดแบนด์ของประเทศไทยต่อไปในอนาคต  จากความเห็นตามที่ได้กล่าวมาในข้างต้น บริษัทฯ จึงขอให้สำนักงาน กสทช. ชะลอการกำหนดระยะเวลาการคืนคลื่นความถี่ในย่าน ๓๔๐๐ - ๓๗๐๐ เมกะเฮิรตซ์ ๒๗.๐ - ๒๗.๕  กิกะเฮิรตซ์ และ ๒๗.๕ - ๒๙.๕ กิกะเฮิรตซ์ ออกไปก่อน จนกว่าจะมีนโยบายที่เกี่ยวข้องและแผนรองรับที่ชัดเจน ซึ่งบริษัทฯ ได้มีการจัดทำความเห็นที่จะให้เปลี่ยนเนื้อความในแผนแม่บทฉบับนี้ โดยมีรายละเอียดเพิ่มเติมดังนี้  **ความเห็นสำหรับย่านความถี่ ๓๔๐๐ – ๓๗๐๐ เมกะเฮิรตซ์**   1. ด้วยนโยบายการบริหารจัดการทรัพย์สินภายหลังสิ้นสุดสัญญาดำเนินกิจการดาวเทียมสื่อสารภายในประเทศ (สัญญาสัมปทานฯ) ในปี ๒๕๖๔ ที่ผ่านความเห็นชอบจากคณะรัฐมนตรีเมื่อวันที่ ๒๙ มกราคม ๒๕๖๒ ซึ่งปัจจุบันภาครัฐอยู่ระหว่างการดำเนินการตามแนวทางของพระราชบัญญัติการให้เอกชนร่วมลงทุนกิจการของรัฐ พ.ศ. ๒๕๖๒ (PPP: Public Private Partnership) เพื่อคัดสรรผู้ประกอบการเข้ามาบริหารจัดการดาวเทียมภายใต้สัญญาสัมปทานฯ ซึ่งดาวเทียมดังกล่าวยังคงมีความจำเป็นต้องมีการใช้งานคลื่นความถี่บนดาวเทียมต่อไปหลังวันที่ ๑๐ กันยายน ๒๕๖๔ รวมถึงในกรณีดาวเทียมที่อาจจะสามารถขยายอายุการให้บริการโดยการเชื่อมต่อระบบขับเคลื่อนเพื่อต่ออายุของดาวเทียม และดาวเทียมที่จะเกิดขึ้นในอนาคตด้วย **ดังนั้น การกำหนดแผนแม่บทฯในการคืนคลื่นความถี่ ๓๔๐๐ – ๓๗๐๐ เมกะเฮิรตซ์ ในปี ๒๕๖๔** **นั้น จึงยังไม่สามารถนำคลื่นความถี่ไปจัดสรรใหม่ให้แก่กิจการอื่นได้** 2. นอกจากดาวเทียมที่อยู่ภายใต้สัญญาสัมปทานฯแล้วนั้น บริษัทฯ ยังมีดาวเทียมที่ใช้ความถี่ดังกล่าวข้างต้นให้บริการอยู่ภายใต้ที่ใบอนุญาตประกอบกิจการโทรคมแบบที่สามจาก กสทช. คือ ดาวเทียมไทยคม ๗ ซึ่งมีการใช้งานในคลื่นความถี่ดังกล่าวจนถึงปี ๒๕๗๕ ทำให้ในร่างแผนแม่บทฯที่กำหนดแผนการคืนคลื่นความถี่ ๓๔๐๐ – ๓๗๐๐ เมกะเฮิรตซ์ ในปี ๒๕๖๔ ไม่สามารถดำเนินการได้ 3. หากการเรียกคืนคลื่นความถี่ในช่วง ๓๔๐๐ – ๓๗๐๐ เมกะเฮิรตซ์ เพื่อนำมาจัดสรรให้แก่กิจการเคลื่อนที่สากล (IMT) นอกจากจะเกิดผลกระทบต่อผู้ใช้บริการดาวเทียมในช่วงความถี่ดังกล่าวแล้ว ยังจะสร้างปัญหาสัญญาณรบกวนไปยังผู้ใช้งานความถี่ในช่วงติดกัน คือ ๓๗๐๐ - ๔๒๐๐ เมกะเฮิรตซ์ โดยเฉพาะอย่างยิ่ง ผู้รับชมสัญญาณโทรทัศน์ผ่านดาวเทียมที่มีอยู่เป็นจำนวนมากกระจายอยู่ทั่วประเทศ เนื่องจากอุปกรณ์รับสัญญาณโทรทัศน์ผ่านดาวเทียมนั้น รับสัญญาณได้ตลอดทั้งช่วงความถี่ ๓๔๐๐ - ๔๒๐๐ เมกะเฮิรตซ์ ทำให้การแก้ไขปัญหาดังกล่าวจำเป็นต้องเปลี่ยนอุปกรณ์รับสัญญาณของผู้ใช้บริการดาวเทียมทั่วประเทศจำนวนมากกว่าสิบล้านครัวเรือน ซึ่งจะทำให้เกิดภาระค่าใช้จ่ายที่สูงมาก และต้องใช้เวลาในการดำเนินการหลายปี 4. การกำหนดการคืนคลื่นความถี่ในปี ๒๕๖๔ ไปให้กิจการอื่นโดยยังไม่มีแผนรองรับที่ชัดเจนต่อผลกระทบที่จะเกิดขึ้นแก่ผู้ใช้บริการช่องสัญญาณดาวเทียมและผู้รับชมตามบ้านนั้น อาจส่งผลกระทบอย่างรุนแรงต่อความเชื่อมั่นในการดำเนินธุรกิจดาวเทียม โดยเฉพาะอย่างยิ่ง ผู้ใช้บริการจำนวนมากอาจตัดสินใจโอนย้ายการใช้งานไปยังดาวเทียมดวงอื่น   จากความเห็นตามที่ได้กล่าวมาในข้างต้น **บริษัทฯจึงขอให้สำนักงาน กสทช. ชะลอการกำหนดระยะเวลาการคืนคลื่นความถี่ในย่าน ๓๔๐๐ – ๓๗๐๐ เมกะเฮิรตซ์ ออกไปก่อน**  **ความเห็นสำหรับย่านความถี่ ๒๔.๒๕ - ๒๗.๕ กิกะเฮิรตซ์ และ ๒๗.๕ - ๒๙.๕  กิกะเฮิรตซ์**  ในส่วนของย่านความถี่ ๒๗.๐ - ๒๙.๕ กิกะเฮิรตซ์ ตามร่างแผนแม่บทฯ เนื่องจากประเทศไทยมีการใช้ความถี่ในย่านดังกล่าวโดยการให้บริการของดาวเทียมไทยคม 4 ดังนั้น การจัดสรรความถี่ในย่าน ๒๗.๐ - ๒๗.๕ กิกะเฮิรตซ์ ให้แก่กิจการเคลื่อนที่สากล (IMT) ภายหลังการประชุม WRC-19 รวมถึงการคืนคลื่นความถี่ในย่าน ๒๗.๐ - ๒๙.๕ กิกะเฮิรตซ์ ในปี ๒๕๖๔ เพื่อจัดสรรใหม่ให้แก่ IMT จะส่งผลกระทบต่อการให้บริการดาวเทียมไทยคม ๔ ซึ่งยังคงจะใช้บริการต่อไปหลังสิ้นสุดสัญญาสัมปทานฯ รวมถึงในกรณีดาวเทียมที่อาจจะสามารถขยายอายุการให้บริการโดยการเชื่อมต่อระบบขับเคลื่อนเพื่อต่ออายุของดาวเทียม และดาวเทียมที่จะเกิดขึ้นในอนาคตด้วย  จากความเห็นตามที่ได้กล่าวมาในข้างต้น **บริษัทฯจึงขอให้สำนักงาน กสทช. ชะลอการกำหนดระยะเวลาการคืนคลื่นความถี่ในย่าน ๒๗.๐ - ๒๙.๕ กิกะเฮิรตซ์ ออกไปก่อน**  ดังนั้น บริษัทฯจึงใคร่ขอเสนอปรับปรุงร่างแผนแม่บทฯ ดังต่อไปนี้   1. ปรับปรุงร่างแผนแม่บทฯ ในส่วนของย่านความถี่ SHF (๓ – ๓๐ กิกะ เฮิรตซ์) ดังนี้   ๑.๑ ๒) ๒๗.๐-๒๙.๕ กิกะเฮิรตซ์  ๑.๒ สรุปคลื่นความถี่ในย่าน SHF  ไม่มีคลื่นความถี่ที่จะถูกเรียกคืนเพื่อนำมาจัดสรรใหม่ก่อนสิ้นสุดระยะเวลาการอนุญาต มีคลื่นความถี่ที่ต้องคืนเมื่อครบกำหนดระยะเวลาการอนุญาต ๑๑ กันยายน ๒๕๖๔ ได้แก่ คลื่นความถี่ ๓.๔ – ๓.๗ กิกะเฮิรตซ์ และ ๒๗.๐ – ๒๙.๕ กิกะเฮิรตซ์ และสำนักงาน กสทช. จะจัดสรรให้กิจการดาวเทียมสามารถใช้คลื่นความถี่ได้ตามตารางกำหนดคลื่นความถี่แห่งชาติต่อไป  ๑.๓ **ภาคผนวก ข–๓**   |  |  |  |  |  |  |  |  | | --- | --- | --- | --- | --- | --- | --- | --- | | **ย่านความถี่** | **เกณฑ์การพิจารณา** | | | | | **คลื่นความถี่** | **ภายใน**  **ปี** | | **การใช้งาน**  **ปัจจุบัน** | **ความต้องการ**  **ใช้คลื่นความถี่**  **รูปแบบใหม่**  **สำหรับอนาคต** | **ความพร้อม**  **ของอุปกรณ์** | **ข้อตกลงระหว่าง**  **ประเทศหรือ**  **ข้อตกลงบริเวณ**  **ชายแดน** | **กฎหมายที่เกี่ยวข้อง/**  **นโยบายการใช้คลื่นความถี่**  **(เชิงอรรถประเทศไทย)** | | ~~SHF~~  ~~(๓-๓๐ กิกะเฮิรตซ์)~~ | ~~มี~~ | ~~มี(5G)~~ | ~~มี~~ | - | ~~เรียกคืนก่อนกำหนดระยะ..~~ | ~~ศึกษความเป็นฯไปได้โดยคณะ…~~ | ~~๒๕๖๓~~ |   หมายเหตุ บริษัทฯเห็นว่าควรชะลอการบรรจุย่านความถี่ ๓๔๐๐ - ๓๗๐๐ เมกะเฮิรตซ์ และ ๒๗.๐ - ๒๙.๕ กิกะเฮิรตซ์ ออกไปก่อน   1. ปรับปรุงร่างแผนแม่บทฯในส่วนของย่านความถี่ EHF (๓๐ – ๓๐๐ กิกะเฮิรตซ์) ดังนี้   ๒.๑ ๑) ๒๔.๒๕ – ๒๗.๕ กิกะเฮิรตซ์  กำหนดให้ใช้ได้ในกิจการเคลื่อนที่ตามตารางกำหนดคลื่นความถี่แห่งชาติ ประกาศ กสทช. ที่เกี่ยวข้องได้แก่ หลักเกณฑ์การอนุญาตให้ใช้เครื่องวิทยุคมนาคมระบบเรดาร์ที่ใช้ติดตั้งในรถยนต์ พ.ศ. ๒๕๖๑ รวมถึงการกำหนดให้ใช้ได้ในกิจการประจำที่ผ่านดาวเทียมสำหรับย่านความถี่ ๒๔.๖๕ – ๒๕.๒๕ กิกะเฮิรตซ์และ ๒๗.๐ – ๒๗.๕ กิกะเฮิรตซ์ ซึ่งปัจจุบันบริษัท ไทยคม จำกัด (มหาชน) เป็นผู้ใช้คลื่นความถี่ในย่าน ๒๗.๐ – ๒๗.๕ กิกะเฮิรตซ์เพื่อให้บริการในกิจการสื่อสารผ่านดาวเทียมตามสัญญาดำเนินกิจการดาวเทียมสื่อสารภายในประเทศ ซึ่งจะหมดอายุในวันที่ ๑๑ กันยายน ๒๕๖๔  ๒.๒ สรุปคลื่นความถี่ย่าน EHF  อาจถูกเรียกคืนเพื่อนำมาจัดสรรใหม่ก่อนสิ้นสุดระยะเวลาการอนุญาต ตามมาตรา ๒๗ (๑๒/๑) หรืออาจต้องปรับปรุงการใช้งาน ตามมาตรา ๔๘ (๔) ในระหว่างปี ๒๕๖๒ – ๒๕๖๖ ทั้งนี้ ขึ้นอยู่กับผลการประชุม WRC–19 และมีคลื่นความถี่ที่ต้องคืนเมื่อครบกำหนดระยะเวลาการอนุญาต ๑๑ กันยายน ๒๕๖๔ ได้แก่ คลื่นความถี่ ๒๗.๐ – ๒๗.๕ กิกะเฮิรตซ์ และสำนักงาน กสทช. จะจัดสรรให้กิจการดาวเทียมสามารถใช้คลื่นความถี่ได้ตามตารางกำหนดคลื่นความถี่แห่งชาติต่อไป  ๒.๓ **ภาคผนวก ข–๓**   |  |  |  |  |  |  |  |  | | --- | --- | --- | --- | --- | --- | --- | --- | | **ย่านความถี่** | **เกณฑ์การพิจารณา** | | | | | **คลื่นความถี่** | **ภาย ใน**  **ปี** | | **การใช้งาน**  **ปัจจุบัน** | **ความต้องการ**  **ใช้คลื่นความถี่**  **รูปแบบใหม่**  **สำหรับอนาคต** | **ความพร้อม**  **ของอุปกรณ์** | **ข้อตกลงระหว่าง**  **ประเทศหรือ**  **ข้อตกลงบริเวณ**  **ชายแดน** | **กฎหมายที่เกี่ยวข้อง/**  **นโยบายการใช้คลื่นความถี่**  **(เชิงอรรถประเทศไทย)** | | **EHF**  **(๓๐–๓๐๐ กิกะเฮิรตซ์)** | มีในย่าน ๒๗.๐-๒๗.๕ กิกะเฮิรตซ์ | มี | - | WRC–19 ระเบียบ  วาระที่ ๑.๑๓ | – เรียกคืนก่อนกำหนด  ระยะเวลาการอนุญาต  เพื่อนำไปจัดสรรใหม่  ตามมาตรา ๒๗ (๑๒/๑)  ตามผลการประชุม  WRC–19 (ถ้ามี)  – คลื่นความถี่ที่ต้อง  ปรับปรุงการใช้งานตามผล  การประชุม WRC–19  (ถ้ามี) ตามมาตรา ๔๘ (๔) | ๒๔.๒๕ – ๒๗.๐\*  ๓๑.๘ – ๓๓.๔  ๓๗ – ๔๐.๕  ๔๐.๕ – ๔๒.๕  ๖๔ – ๗๑  กิกะเฮิรตซ์  \* อยู่ในย่าน SHF แต่  นำมารวมในชุดความถี่  เดียวกับ EHF ตาม  ระเบียบวาระที่ ๑.๑๓  ของ WRC–19 | ๒๕๖๓ |   อนึ่ง นอกเหนือจากประเด็นหลักในย่านความถี่ ๓๔๐๐ - ๓๗๐๐ เมกะเฮิรตซ์ และ ๒๗.๐ - ๒๙.๕ กิกะเฮิรตซ์ ที่บริษัทฯ ขอให้สำนักงาน กสทช. ชะลอการกำหนดระยะเวลาการคืนคลื่นความถี่ออกไปก่อน ดังสรุปไว้ข้างต้น บริษัทฯใคร่ขอเสนอความเห็นเพิ่มเติมในประเด็นอื่นๆตามที่บริษัทฯ ได้แจ้งให้ทราบในระหว่างการประชุมรับฟังความคิดเห็นสาธารณะตามสิ่งที่ส่งมาด้วย | 1. นายวสวัตติ์ สมแสวง   บริษัท ไทยคม จำกัด (มหาชน)  วันที่ ๖ มีนาคม ๒๕๖๒   1. ไปรษณีย์อิเล็กทรอนิกส์   vasavats@thaicom.net  ลงวันที่ ๑๕ มีนาคม ๒๕๖๒   1. หนังสือเลข ทค.(ส)๐๒๙/๒๕๖๑   ลงวันที่ ๑๕ มีนาคม ๒๕๖๒ | โปรดดูผลพิจารณาตาม๔ |
| เห็นควรตามที่สำนักงาน กสทช. เสนอว่าคลื่นความถี่ ๕๐ - ๕๔ เมกะเฮิรตซ์ สามารถนำมาใช้ให้มีประสิทธิภาพมากขึ้น หากปรับปรุงให้ใช้งานร่วมกันได้ระหว่างกิจการคลื่นที่ กิจการประจำที่ กิจการกระจายเสียงและโทรทัศน์ และกิจการวิทยุสมัครเล่น (T-P9)  สำหรับกิจการวิทยุสมัครเล่นนั้น สามารถใช้งานร่วมกันได้กับกิจการอื่นโดยไม่มีการรบกวนอย่างรุนแรงระหว่างกัน ทั้งนี้กิจการวิทยุสมัครเล่น มีการใช้งานอยู่ในช่วงแคบ ๆ ระหว่าง ๕๐.๐๐๐ - ๕๐.๔๐๐ เมกะเฮิรตซ์ หรือใช้แถบความถี่กว้างประมาณ ๔๐๐ กิโลเฮิรตซ์ เท่านั้น ในส่วนความถี่อื่นสามารถจัดสรรให้กับกิจการอื่นได้  การใช้งานคลื่นความถี่ในกิจการวิทยุสมัครเล่นนั้น มีการบริหารจัดการหรือการใช้งานที่แตกต่างจากกิจการอื่น กิจการวิทยุสมัครเล่นไม่ได้กำหนดให้ช่องความถี่ใดความถี่หนึ่งเป็นของสถานีใดสถานีหนึ่งโดยเฉพาะนั่นคือในกิจการวิทยุหรือกำหนดให้สถานีใดสถานีหนึ่งใช้งานประเภทของการสื่อสารเฉพาะเจาะจง ในกิจการวิทยุสมัครเล่นโดยนักวิทยุสมัครเล่น จะเป็นการกำหนดขอบเขตของช่วงความถี่ที่สามารถใช้งานได้อย่างอิสระ โดยนักวิทยุสมัครเล่นจะสามารถเลือกความถี่ที่เหมาะสมเพื่อใช้งาน ภายในขอบเขตที่กำหนด ซึ่งนักวิทยุสมัครเล่นจะเป็นผู้เฝ้าสังเกตช่วงคลื่นความถี่ภายในขอบเขตที่กำหนดนั้น ในลักษณะของอาสาสมัคร และมีแผนการใช้ความถี่ (Band plan) ที่กำหนดขึ้นด้วยนักวิทยุสมัครเล่นเอง ซึ่งมีองค์กรที่ ประสานเรื่องแผนการใช้ความถี่ร่วมกันคือ International Amateur Radio Union (IARU) เช่น กรณีความถี่ ๕๐ - ๕๔ เมกะเฮิรตซ์ เมื่อนักวิทยุสมัครเล่นจะ ใช้งาน ก็จะปฏิบัติตามข้อกำหนดที่ได้กำหนดไว้โดย IARU ว่าความถี่ช่วงใด ใช้สำหรับการติดต่อสื่อสารประเภทใด  การใช้งานความถี่ลักษณะนี้ทำให้เกิดความคล่องตัว เป็นลักษณะสำคัญที่จะสนับสนุนการใช้งานร่วมกันระหว่างกิจการวิทยุสมัครเล่นและกิจการอื่น ซึ่งประเด็นความคล่องตัวนี้ ทำให้มีความแตกต่างอย่างชัดเจนเมื่อเทียบการใช้งานร่วมกันระหว่างกิจการอื่น ๆ นักวิทยุสมัครเล่นจะเฝ้าฟังความถี่ที่ประสงค์จะใช้งานก่อนว่ามีการใช้งานอยู่หรือไม่ หากพบว่ามีการใช้งานอยู่ไม่ว่าจากนักวิทยุสมัครเล่นด้วยกันเอง หรือจากกิจการอื่นก็ตาม นักวิทยุสมัครเล่นสามารถย้ายไปยังความถี่อื่นที่อยู่ภายใต้ขอบเขตความถี่ที่ได้รับอนุญาตได้ แตกต่างจากกิจการอื่น ที่เมื่อนำความถี่ให้ใช้งานไปแล้ว หากเกิดการรบกวนระหว่างกันจะไม่สามารถปรับย้ายความถี่อื่นได้ ต้องมีการประสานงานระหว่างสถานีที่รบกวนกันนั้นเพื่อแก้ปัญหาการรบกวนระหว่างกัน แต่สำหรับกิจการวิทยุสมัครเล่นแล้วสามารถลดโอกาสการรบกวนได้รวดเร็ว โดยอาจเรียกได้ว่าไม่มีการรบกวนระหว่างกิจการขึ้นเลย  ระบบสื่อสารภาคสนาม (Field Tactical System) ที่ใช้งานความถี่ ๕๐ - ๕๔ เมกะเฮิรตซ์ ร่วมกับกิจการวิทยุสมัครเล่น ทั้งที่เป็นกิจการหลักและกิจการรอง ใน ITU ภูมิภาคที่ ๒ และ ๓ รวมไปถึงประเทศในแอฟริกา ของ ITU ภูมิภาคที่ ๑ อีกทั้งความถี่  ๕๐ - ๕๒ เมกะเฮิรตซ์ ที่เป็นกิจการรองของประเทศที่อยู่ภายใต้ข้อตกลง CEPT (ประเทศส่วนใหญ่ในทวีปยุโรป) พบว่าการใช้งานร่วมกันระหว่างกิจการวิทยุสมัครเล่นและกิจการทางการทหาร ไม่พบปัญหาแต่อย่างใด ซึ่งเกิดจากในยามปกติที่ไม่มีการรบนั้นการฝึกภาคสนามของทหารอยู่ในพื้นที่ที่มีจำนวนนักวิทยุสมัครเล่นใช้งานความถี่ ๕๐ - ๕๔ เมกะเฮิรตซ์ อยู่ไม่มาก และอีกประการหนึ่งนักวิทยุสมัครเล่นนิยมใช้งานความถี่ในช่วงค่ำและวันหยุดสุดสัปดาห์ ซึ่งในเวลาดังกล่าวไม่มีการใช้งานของทหารแล้ว ที่สำคัญการสื่อสารของทหารนั้นมีความก้าวหน้าและทันสมัยมาก สามารถหลบหลีกสัญญาณรบกวนได้เป็นอย่างดี เช่นการใช้เทคนิค Frequency Hopping เทคนิค Spread-Spectrum และการเข้ารหัสที่เพิ่มศักยภาพในการป้องกันการรบกวน  กิจการวิทยุสมัครเล่นเป็นผู้ใช้งานคลื่นความถี่เพื่อการฝึกฝนตนเอง พัฒนาทักษะ เพิ่มพูนความรู้ อีกทั้งยังเป็นเครือข่ายสำรองในกรณีเกิดเหตุฉุกเฉินหรือภัยพิบัติ เป็นผู้ที่รักและหวงแหนความถี่ที่นักวิทยุสมัครเล่นได้รับสิทธิให้ใช้งาน จะทำหน้าที่เป็นผู้ดูแลคลื่นความถี่นั้น ๆ ไม่ให้ผู้อื่นที่ไม่ได้รับอนุญาต หรือมีการส่งสัญญาณรบกวนเข้ามาในความถี่ของนักวิทยุสมัครเล่น นักวิทยุสมัครเล่นจะมีทักษะการหาทิศ จากสัญญาณรบกวน และค้นหาจนพบต้นเหตุของการรบกวนนั้น ซึ่งทักษะและจุดเด่นของกิจการวิทยุสมัครเล่นนี้จะเป็นประโยชน์ต่อกิจการอื่นที่ใช้งานร่วมกับกิจการวิทยุสมัครเล่น ที่คอยสอดส่องเป็นหูเป็นตา และดูแลไม่ให้เกิดปัญหาใด ๆ ขึ้นในความถี่ อีกทั้งหน่วยงานอื่นยังสามารถขอความร่วมมือมายังนักวิทยุสมัครเล่นเพื่อร่วมกันค้นหา และลดสัญญาณรบกวนที่เกิดขึ้นได้อีกด้วย เป็นการทำงานร่วมกันและได้ประโยชน์ร่วมกันทุกฝ่าย ผลการศึกษาและการทดลองของ ITU-R พบกว่ากิจการประจำที่สามารถใช้งานร่วมกับกิจการวิทยุสมัครเล่นได้ตลอดทั้งย่านความถี่ตั้งแต่ ๑ HF จนถึง EHF โดยไม่เกิดการรวบกวนระหว่างกัน ดังนั้นสถานีประจำที่ของกิจการทหารในหลาย ๆ ความถี่นั้น สามารถใช้งานร่วมกับกิจการวิทยุสมัครเล่นได้เป็นอย่างดี  นักวิทยุสมัครเล่น ที่ใช้งานความถี่ ๕๐ - ๕๔ เมกะเฮิรตซ์ มักนิยมใช้สายอากาศที่แพร่กระจายคลื่นในแนวนอน (Horizontal Polarization) ซึ่งในกิจการอื่นนั้น ใช้สายอากาศที่แพร่กระจายคลื่นในแนวตั้ง (Vertical Polarization) ด้วยเหตุนี้เอง จึงทำให้ลดโอกาสรบกวนกันระหว่างกิจการวิทยุสมัครเล่นและกิจการทางทหาร ซึ่งหน่วยงานกำกับดูแลสามารถกำหนดให้กิจการวิทยุสมัครเล่นใช้งานได้เฉพาะสายอากาศที่มีการแพร่กระจายคลื่น แนวนอนเท่านั้น ข้อกำหนดนี้เป็นตัวอย่างจากประเทศเยอรมันที่อนุญาตให้นักวิทยุสมัครเล่นใช้งานได้เฉพาะการแพร่กระจายคลื่นแบบแนวนอนเท่านั้น และด้วยกำลังส่งที่จำกัด จึงไม่ทำให้เกิดปัญหาการรบกวน  **กิจการวิทยุสมัครเล่นและกิจการที่เกี่ยวข้องกับความมั่นคง**  ในหลายประเทศมีการประสานงานที่ดีมากระหว่างกิจการวิทยุสมัครเล่นและกิจการที่เกี่ยวข้องกับความมั่นคง กิจการวิทยุสมัครเล่นเป็นกิจการที่ผลิตบุคลากรที่มีความพร้อมผู้ซึ่งจะเข้าปฏิบัติหน้าที่ในหน่วยงานด้านความมั่นคง บุคคลที่เป็นนักวิทยุสมัครเล่นผ่านการศึกษาด้วยตนเอง จะมีความรู้ด้านการติดต่อสื่อสารเป็นอย่างดี สามารถนำความรู้ที่มีนั้นไปปรับใช้ได้เป็นอย่างดีในหน่วยงานความมั่นคง ความรู้ของนักวิทยุสมัครเล่นเกี่ยวกับสภาวะอากาศ (Propagation) ระบบสายอากาศและสายนำสัญญาณ การติดต่อสื่อสารรูปแบบต่าง ๆ ซึ่งความรู้เหล่านี้เทียบเท่ากับการฝึกอบรมเป็นเวลาหลายเดือนหรือเป็นปีของการส่งบุคลากรทั่วไปไปอบรม เป็นการประหยัดงบประมาณของหน่วยงานได้ ยังไม่นับรวมถึง ประสบการณ์เฉพาะตัวของนักวิทยุสมัครเล่นแต่ละคน ที่สามารถสื่อสารได้อย่างดีเยี่ยมในสถานการณ์ที่มีสัญญาณรบกวนสูง หรือมีการสื่อสารที่หนาแน่น  ด้วยเหตุนี้ ทำให้หน่วยงานความมั่นคงหลายประเทศ เช่น สวีเดน เนเธอร์แลนด์ โปแลนด์ สหราชอาณาจักร สหรัฐอเมริกา และในอีกหลายประเทศ ยินดีและให้การสนับสนุนนักวิทยุสมัครเล่น ได้มีกิจกรรมร่วมกันในระหว่างการฝึกหรือภารกิจของหน่วยงานด้านความมั่นคง เช่น ในโรงเรียนทหารหลายแห่งจะมีสถานีวิทยุสมัครเล่นอยู่ด้วยในรูปแบบของ Club station เพื่อใช้เป็นที่ฝึกฝนหรือเพิ่มทักษะของบุคลากรของหน่วยงาน ความมั่นคงที่เป็นนักวิทยุสมัครเล่นด้วย ซึ่งบุคลากรเหล่านี้จะใช้เวลาว่างจากภารกิจหลัก มาฝึกทักษะด้านการสื่อสาร ซึ่งการสนับสนุนในรูปแบบนี้ เป็นการใช้กิจการวิทยุสมัครเล่นเพื่อทำให้บุคลากรยังคงใส่ใจและมุ่งมั่นที่จะทำภารกิจด้านการติดต่อสื่อสารอย่างต่อเนื่องตลอดเวลา  หลายประเทศ กิจการวิทยุสมัครเล่นเป็นการติดต่อสื่อสารหลักในยามเมื่อเกิดเหตุการณ์ฉุกเฉินหรือภัยพิบัติ ซึ่งนับได้ว่าเป็นส่วนสำคัญอย่างยิ่งในภาคประชาชน บทบาทของกิจการวิทยุสมัครเล่นในการให้การสื่อสารยามฉุกเฉินหรือภัยพิบัตินั้นได้รับการยอมรับอย่างกว้างขวาง ชัดเจนอย่างมากจากทุกภาคส่วน และนำไปสู่ ITU ได้จัดทำคู่มือเกี่ยวกับการติดต่อสื่อสารในเหตุการณ์ฉุกเฉินและภัยพิบัติ ได้มีข้อแนะนำสำหรับกิจการวิทยุ สมัครเล่นในเหตุการณ์ฉุกเฉินและภัยพิบัติ มีการลงนามใน MOU ระหว่างองค์การสหประชาชาติ (United Nations Office of Humanitarian Affairs - UNOCHA) และสหภาพวิทยุสมัครเล่นระหว่างประเทศ (International Amateur Radio Union – IARU) | สมาคมวิทยุสมัครเล่นแห่งประเทศไทย ในพระบรมราชูปถัมภ์  ไปรษณีย์อิเล็กทรอนิกส์  hq@rast.or.th  ลงวันที่ ๑๔ มีนาคม ๒๕๖๒ | โปรดดูผลพิจารณาตาม๘ |
| ในภาพที่ ๑ การใช้งานในย่านคลื่นความถี่ VHF เปลี่ยนแถบความถี่เพื่อให้สอดคล้องกับข้อกำหนดของ กพท. ซึ่งให้เป็นไปตาม Annex 10 Vol.1, 5 และ Doc.9718 Vol.1 ของ ICAO ๗๕ เมกะเฮิรตซ์ สำหรับ Aeronautical Radio Navigation ๑๐๘ - ๑๑๗.๙๗๕ เมกะเฮิรตซ์ สำหรับ Aeronautical Radio Navigation และ ๑๑๗.๙๗๕ - ๑๓๗ เมกะเฮิรตซ์ สำหรับ Aeronautical Mobile | นาย สุทัศน์ จงสินทวี  สำนักงาน กสทช. ภาค ๑  ไปรษณีย์อิเล็กทรอนิกส์  sutat.j@nbtc.go.th  ลงวันที่ ๑๓ มีนาคม ๒๕๖๒ | แก้ไขตามที่เสนอ |
| การเรียกคืนคลื่นความถี่ ขอให้ กสทช. กำหนดให้ชัดเจนว่าความถี่ ที่ไม่ได้ใช้ประโยชน์ ไม่คุ้มค่านั้น นำข้อกฎหมายในส่วนใดมากำหนดเรื่องดังกล่าว ขอให้ขยายเวลาจากเดิม เพื่อให้สถานีหรือผู้ประกอบกิจการกระจายเสียงได้มีเวลาในการปรับปรุงหรือพัฒนาให้เป็นไปตามประกาศดังกล่าว เนื่องด้วยตามร่างเดิมเวลาอาจจะไม่เพียงพอ | สถานีวิทยุกระจายเสียงกรมเจ้าท่า  หนังสือที่/๐๔๐๓๒๕๖๒/๑๕๔๓๐๙  ลงวันที่ ๔ มีนาคม ๒๕๖๒ | กสทช. ดำเนินการเรียกคืนคลื่นความถี่ที่ไม่ได้ใช้ประโยชน์ หรือใช้ประโยชน์ไม่คุ้มค่าหรือนำมาใช้ประโยชน์ให้คุ้มค่ายิ่งขึ้น โดยใช้อำนาจตามมาตรา ๒๗ (๑๒/๑) ของพระราชบัญัติองค์กรจัดสรรคลื่นความถี่และกำกับการประกอบกิจการวิทยุกระจายเสียง วิทยุโทรทัศน์ และกิจการโทรคมนาคม พ.ศ. ๒๕๕๓ และที่แก้ไขเพิ่มเติม ส่วนกระบวนการในการเรียกคืนคลื่นความถี่เป็นไปตามประกาศ กสทช. เรื่อง หลักเกณฑ์ วิธีการ และเงื่อนไขการเรียกคืนคลื่นความถี่ที่ไม่ได้ใช้ประโยชน์ หรือใช้ประโยชน์ไม่คุ้มค่า หรือนามาใช้ประโยชน์ให้คุ้มค่ายิ่งขึ้น (พ.ศ. ๒๕๖๑) |
| ภาคผนวก ข ได้อ้างถึงวาระ ๑.๑๓ ของ WRC-19 ในคลื่นความถี่ ๔๐.๕ - ๔๓.๕ กิกะเฮิรตซ์  ซึ่งไม่ตรงกับข้อความที่นำเสนอตามเอกสาร คือ ๔๐.๕ - ๔๒.๕ กิกะเฮิรตซ์ | นายวรภัทร ภัทรธรรม  สมาคมโทรคมนาคมแห่งประเทศไทย ในพระบรมราชูปถัมภ์  วันที่ ๖ มีนาคม ๒๕๖๒ | แก้ไขตามที่เสนอ |
| * แนวทางในการคืนคลื่นความถี่เพื่อนำไปจัดสรรใหม่หรือปรับปรุงการใช้คลื่นในภาคผนวก ข. มีรายละเอียดเหมาะสมครอบคลุมลักษณะคลื่นความถี่ วัตถุประสงค์เชิงนโยบายและเหตุผลด้านเทคนิค มูลค่าทางเศรษฐกิจ รวมทั้งการปฏิบัติตามข้อตกลงระหว่างประเทศ เพื่อใช้เป็นแนวทางสำหรับการเรียกคืน การคืนและการปรับปรุงการใช้คลื่นความถี่ * คลื่นความถี่ที่ได้ระบุในตารางสรุปผลการพิจารณาฯ ที่มีความเป็นไปได้ในการเรียกคืนหรือปรับปรุงการใช้งานในกรอบระยะ ๕ ปี (๒๕๖๒ - ๒๕๖๖) แต่ละย่านความถี่ที่นำเสนอในแผนแม่บทฯ นี้ เห็นว่ามีความเหมาะสม | กองการสื่อสาร กรมการปกครอง  ไปรษณีย์อิเล็กทรอนิกส์  jkdopa@hotmail.com  ลงวันที่ ๑๓ มีนาคม ๒๕๖๒ | - |
| ๕. ตารางกำหนดคลื่นความถี่แห่งชาติ พ.ศ. ๒๕๖๐ | เนื่องจากเทคโนโลยีการสำรวจชั้นบรรยากาศไอโอโนสเฟียร์ไม่จัดอยู่ในนิยามของกิจการอื่น ๆ เป็นผลให้การขอใบอนุญาตทำได้ยาก จึงเห็นควรเสนอแนะ ดังนี้  ๑. ขอให้ปรับนิยามของกิจการวิทยุหาตำแหน่ง ให้รวมเทคโนโลยีการสำรวจชั้นบรรยากาศไอโอโนสเฟียร์ ดังนี้  ๕.๑ แก้ไขเชิงอรรถ 5.132A (หน้า ๑๓๖) โดยตัดข้อความ “การใช้งานในกิจการวิทยุหาตำแหน่งต้องจำกัดเฉพาะ oceanographic radars ตามข้อมติที่ ๖๑๒ (Rev.WRC-12) (WRC-12)” ออกไป  เหตุผล เนื่องจากในปัจจุบันนี้ มีอุปกรณ์ที่ทันสมัยหลายชนิดที่นำมาใช้งานทางกิจการวิทยุหาตำแหน่ง ไม่ควรที่จะจำกัดเฉพาะอุปกรณ์ oceanographic radars เท่านั้น  ๕.๒ แก้ไขนิยามของกิจการวิทยุหาตำแหน่ง (หน้า ๑๒๐ - ๑๒๒) ดังนี้   * กิจการวิทยุหาตำแหน่ง: กิจการวิทยุตรวจการณ์และตรวจค้นหาเพื่อวัตถุประสงค์ของวิทยุหาตำแหน่งและวิทยุตรวจสอบสภาวการณ์ที่ผิดปกติในชั้นบรรยากาศไอโอโนสเฟียร์ (ความสูงของชั้นบรรยากาศตั้งแต่ ๕๐ กิโลเมตรขึ้นไป)   ทั้งนี้ ทาง กสทช. อาจจะพิจารณาปรับนิยามของกิจการวิจัยอวกาศ แทนนิยามของกิจการวิทยุหาตำแหน่ง ดังนี้   * กิจการวิจัยอวกาศ: กิจการวิทยุคมนาคม ซึ่งใช้ยานอวกาศหรือวัตถุอื่น ๆ ในอวกาศ หรือ ซึ่งใช้สถานีวิทยุคมนาคมและอุปกรณ์ต่าง ๆ บนภาคพื้นดิน เพื่อวัตถุประสงค์ด้านการศึกษาและวิจัยวิทยาศาสตร์หรือเทคโนโลยีทางด้านอวกาศ   ๒. เพิ่ม “กิจการวิทยุหาตำแหน่ง” ในตารางกำหนดคลื่นความถี่แห่งชาติ ในย่าน ๐.๑ เมกะเฮิรตซ์ ถึง ๔๐ เมกะเฮิรตซ์ | 1. ศ.ดร. พรชัย ทรัพย์นิธิ   อาจารย์ภาควิชา วิศวกรรมศาสตร์โทรคมนาคมสถาบันเทคโนโลยีพระจอมเกล้า เจ้าคุณทหารลาดกระบัง  วันที่ ๖ มีนาคม ๒๕๖๒   1. ไปรษณีย์อิเล็กทรอนิกส์   pornchai.su@kmitl.ac.th  ลงวันที่ ๖ มีนาคม ๒๕๖๒   1. หนังสือที่ ศธ๐๕๒๔/๑๕๓๔   ลงวันที่ ๑๕ มีนาคม ๒๕๖๒ | โปรดดูผลการพิจารณาตาม๗ |
| เห็นควรให้มีการปรับปรุงตารางกำหนดคลื่นความถี่แห่งชาติ พ.ศ. ๒๕๖๐ เพื่อให้รองรับการใช้งานอุปกรณ์สำหรับระบบคมนาคมขนส่งทางรางที่อยู่ระหว่างดำเนินโครงการในปัจจุบัน ประกอบด้วย  ๑. โครงการรถไฟ ที่มีแนวทางในการใช้งานระบบอาณัติสัญญาณแบบ ETCS Level 1 และ ETCS Level 2 ประกอบด้วย โครงการรถไฟทางคู่ทั่วประเทศ โครงการระบบรถไฟฟ้าชานเมืองสายสีแดง โครงการรถไฟความเร็วสูงเชื่อมท่าอากาศยานดอนเมือง - สุวรรณภูมิ - อู่ตะเภา รองรับโครงการระเบียงเศรษฐกิจภาคตะวันออก (EEC) และโครงการความร่วมมือระหว่างรัฐบาลแห่งราชอาณาจักรไทยกับรัฐบาลแห่งสาธารณรัฐประชาชนจีนในการพัฒนาระบบรถไฟฟ้าความเร็วสูงเพื่อเชื่อมโยงภูมิภาค ซึ่งจะมีติดตั้ง Eurobalise ตามแนวรางรถไฟใช้งาน คลื่นความถี่ ๔.๒๓๔ เมกะเฮิรตซ์ + ๑ เมกะเฮิรตซ์ ที่ปัจจุบันมีการจัดสรรสำหรับกิจการเคลื่อนที่ทางทะเล (๔,๐๖๓ - ๔,๔๓๘ เมกะเฮิรตซ์)  ๒. โครงการรถไฟฟ้าทั้งโครงการที่ให้บริการในปัจจุบัน (โครงการรถไฟฟ้ามหานครสายเฉลิมรัชมงคล (สีน้ำเงิน) ช่วงหัวลำโพง - บางซื่อ) และ โครงการที่อยู่ระหว่างดำเนินการ (โครงการรถไฟฟ้าสายสีน้ำเงินส่วนต่อขยาย) รวมถึงโครงการรถไฟฟ้าอื่น ๆ ที่มีแนวทางในการใช้งานระบบควบคุมการเปิดและปิดประตูกั้นชานชาลาภายในสถานีรถไฟฟ้าที่อุปกรณ์มีการใช้งานคลื่นความถี่ ๘๒๓.๕ กิโลเฮิรตซ์ และ ๘๗๕ กิโลเฮิรตซ์ ที่ปัจจุบันมีการจัดสรรสำหรับกิจการกระจายเสียงและกิจการโทรทัศน์ (๕๒๖.๕ - ๑,๖๐๖.๕ เมกะเฮิรตซ์) | นายถิรายุ เพชระบูรณิน  สำนักงานปลัดกระทรวงคมนาคม  ไปรษณีย์อิเล็กทรอนิกส์  tirayu.p@mot.go.th  ลงวันที่ ๑๕ มีนาคม ๒๕๖๒ | โปรดดูผลการพิจารณาตาม๕ |
| กองบัญชาการกองทัพไทยไม่เห็นด้วยในประเด็นที่ ๕ กรณีตามตารางกำหนดคลื่นความถี่แห่งชาติฯ ที่จะคงไว้ T-P9 ในเชิงอรรถประเทศไทย ในความถี่วิทยุ ย่าน ๕๐ - ๕๔ เมกะเฮิรตซ์ เนื่องจากไม่ให้เป็นประเด็นในการใช้อ้างอิงสำหรับการออกประกาศของคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ  และเพื่อเป็นการป้องกันไม่ให้กิจการวิทยุสมัครเล่น ใช้งานความถี่วิทยุในย่าน ๓๐ - ๘๗ เมกะเฮิรตซ์ ร่วมกับหน่วยงานเพื่อความมั่นคงของรัฐในอนาคต | กองบัญชาการกองทัพไทย  หนังสือที่ กห ๐๓๐๐/๓๗๙  ลงวันที่ ๑๕ มีนาคม ๒๕๖๒ | โปรดดูผลการพิจารณาตาม๘ |
| 1. ช่วงความกว้างเพิ่มเติมในคลื่นความถี่ UHF หรืออนุญาตให้ระบบไมโครโฟนไร้สายย่านความถี่ที่มีอยู่สามารถใช้งานคลื่นความถี่ในระบบออกอากาศ 2. พิจารณาช่วงความถี่ ๑๘๘๐ - ๑๙๐๐ เมกะเฮิรตซ์ หรือ ๑๙๐๐ – ๑๙๒๐ เมกะเฮิรตซ์ เป็นทางเลือกสำหรับการแก้ปัญหาสำหรับการใช้งานไมโครโฟนไร้สายที่ใช้ DECT และอนุญาตสำหรับบางกรณีให้สามารถใช้งานคลื่นที่เบี่ยงเบนไปจากช่วง TV UHF (เช่นการ ประชุม, ไมโครโฟนไร้สายสำหรับกล้องวีดีโอ) ซึ่งจะช่วยลดการใช้งานภายในคลื่นความถี่ช่วง TV UHF 3. พิจารณาคลื่นความถี่ในช่วง ๑๓๕๐ - ๑๔๐๐ เมกะเฮิรตซ์ ๑๕๑๘ - ๑๕๒๕ เมกะเฮิรตซ์ และ ๑๗๘๕ - ๑๘๐๕ เมกะเฮิรตซ์ สำหรับการใช้งานเสียง PMSE เช่นเดียวกันกับการแนะนำการใช้โดย ERC/ Rec 70 - 03 ในยุโรป 4. พิจารณาช่วงความถี่ ๑๕๒๕ - ๑๕๕๙ เมกะเฮิรตซ์ สำหรับการทำงาน Audio PMSE เพื่อเป็นตัวเลือกสำหรับอนาคต 5. พิจารณาเพิ่มปิดจำกัดช่วงคลื่นความถี่ ๒๐๐ กิโลเฮิรตซ์ ในระบบไมโครโฟนไร้สายสำหรับเทคโนโลยีในอนาคตเช่น Wireless Multi Channel Audio System (WMAS) ตามที่ ETSI EN 300 422 กำหนดไว้ใช้งานในช่วงคลื่นความถี่ ๖ เมกะเฮิรตซ์ ๘ เมกะเฮิรตซ์๑๐ เมกะเฮิรตซ์ หรือสูงถึง ๒๐ เมกะเฮิรตซ์ ที่ให้ประสิทธิภาพคลื่นความถี่ดีขึ้น ปรับเปลี่ยนองค์ประกอบตัวเลือกได้มากขึ้นความต้องการที่เฉพาะเจาะจง ระบบการทำงานนี้สามารถปรับได้ตามความต้องการการใช้งาน 6. พิจารณาการประสานคลื่นความถี่ในระดับภูมิภาคและระดับโลกสำหรับ Audio PMSE ข้อแนะนำนี้สำคัญอย่างยิ่งในการสร้างเศรษฐศาสตร์แบบ economics of scale ในการทำงานร่วมกันและเปิดใช้งานข้ามพรมแดนโดยวัฒนธรรมและอุตสาหกรรมสร้างสรรค์ | นาย จตุพร รัตนาชิราสุทธิ์  ผู้จัดการฝ่ายพัฒนาธุรกิจ (ประเทศไทย)  บริษัท เซนไฮเซอร์ อิเลคโทรนิค เอเชีย จำกัด  ไปรษณีย์อิเล็กทรอนิกส์  Jatuporn.Rattanachirasuth@sennheiser.com  ลงวันที่ ๑๓ มีนาคม ๒๕๖๒ | โปรดดูผลการพิจารณาตาม๙ |
| ความถี่ ๒๔๐๐ – ๒๔๕๐ เมกะเฮิรตซ์  ตามที่ กสทช. ได้กําหนดคลื่นความถี่สำหรับกิจการโทรคมนาคมเคลื่อนที่สากล (International Mobile Telecommunications)/กิจการสื่อสารไร้สายความเร็วสูง (Broadband Wireless Access) กำหนดในเชิงอรรถประเทศไทย T-P7 และ T-IMT กำหนดช่วงความถี่ใช้งานที่ ๒๓๐๐ – ๒๔๐๐ เมกะเฮิรตซ์ ซึ่งตารางกำหนดเคลื่อนความถี่ของ ITU ได้กำหนดความถี่ ๒๓๐๐ – ๒๔๕๐ เมกะเฮิรตซ์ ไว้ให้กับกิจการวิทยุสมัครเล่นเป็นกิจการรอง  ด้วยปัจจุบันในกิจการวิทยุสมัครเล่นมีการพัฒนาระบบสื่อสารข้อมูลความเร็วสูง (Broadband Amateur Radio Network หรือ HAMNET) ใช้สําหรับสื่อสารข้อมูลภาพและเสียงในกิจการวิทยุสมัครเล่น สามารถสร้างเป็นโครงข่ายข้อมูลความเร็วสูง เพื่อใช้งานในกรณีเกิดเหตุภัยพิบัติได้อย่างมีประสิทธิภาพ อีกทั้งความถี่ในย่านนี้ ใช้เป็นความถี่ขาขึ้น (Uplink) สําหรับดาวเทียมในกิจการวิทยุสมัครเล่น โดยเฉพาะดาวเทียมวิทยุสมัครเล่นที่มีวงโคจรค้างฟ้าสามารถใช้ติดต่อสื่อสารได้ไกลมาก เช่น จากประเทศไทยสามารถติดต่อถึงสถานีในทวีปยุโรป และทวีปอเมริกาใต้  ดังนั้นเพื่อให้กิจการวิทยุสมัครเล่นมีความถี่ที่สามารถนํามาพัฒนาและใช้ติดต่อสื่อสารได้ จึงขอให้ กสทช. จัดสรรความถี่ช่วง ๒๔๐๐ – ๒๔๕๐ เมกะเฮิรตซ์ ให้กับกิจการวิทยุสมัครเล่นเป็นกิจการรอง ใช้งานร่วมกับอุปกรณ์สื่อสารระยะสั้น รวมไปถึงใช้งานร่วมกันกับอุปกรณ์ในแถบความถี่ ISM Band ตามประกาศ กทช. เรื่อง เครื่องวิทยุคมนาคมและสถานีวิทยุคมนาคมที่ได้รับยกเว้นไม่ต้องได้รับใบอนุญาต  หากนักวิทยุสมัครเล่นได้รับอนุญาตให้ใช้งานช่วงความถี่ ๒๔๐๐ – ๒๔๕๐ เมกะเฮิรตซ์ จึงทำให้การใช้งานคลื่นความถี่นี้ถูกใช้งานได้อย่างมีประสิทธิภาพเพิ่มมาขึ้น รวมไปถึงนักวิทยุสมัครเล่นจะสามารถพัฒนาโครงข่ายสื่อสารข้อมูลความเร็วสูงครอบคลุมทั่วประเทศ ไว้ใช้งานในกรณีเหตุการณ์ฉุกเฉินหรือภัยพิบัติได้ เหมือนที่มีอยู่แล้วในต่างประเทศ เช่น ทวีปยุโรปทั้งทวีปเชื่อมต่อกันด้วยเครือข่ายข้อมูลความเร็วสูงนี้  จากที่ กสทช. มีแผนที่จะปรับปรุงการใช้งานคลื่นความถี่ ๒๓๐๐ – ๒๔๐๐ เมกะเฮิรตซ์ เพื่อใช้งานสำหรับกิจการ โทรคมนาคมเคลื่อนที่สากล (International Mobile Telecommunications)/กิจการสื่อสารไร้สายความเร็วสูง (Broadband Wireless Access) นั้น และได้ลบกิจการวิทยุสมัครเล่นออกจากตารางกำหนดคลื่นความถี่แห่งชาติแล้ว นั้น เมื่อพิจารณาจากตารางกำหนดคลื่นความถี่ ในเขตภูมิภาคที่ ๓ ของข้อบังคับวิทยุระหว่างประเทศ ฉบับปี ค.ศ. ๒๐๑๖ กำหนดให้กิจการวิทยุสมัครเล่น เป็นกิจการรองในช่วงความถี่ ๒๓๐๐ – ๒๔๕๐ เมกะเฮิรตซ์ โดยมีเชิงอรรถระหว่าง ประเทศ ที่ ๕.๒๘๒ กำกับไว้ดังนี้  ๕.๒๘๒  กิจการวิทยุสมัครเล่นผ่านดาวเทียมอาจใช้ความถี่วิทยุในย่านความถี่ ๔๓๕ - ๔๓๘ เมกะเฮิรตซ์ ๑๒๖๐ - ๑๒๗๐ เมกะเฮิรตซ์ ๒๔๐๐ – ๒๔๕๐ เมกะเฮิรตซ์ ๓๔๐๐ – ๓๔๑๐ เมกะเฮิรตซ์ (ในเขตภูมิภาค ๒ และ ๓) และ ๕๖๕๐ - ๕๖๗๐ เมกะเฮิรตซ์ได้ โดยต้องไม่ก่อให้เกิดการรบกวนอย่างรุนแรงต่อกิจการอื่น ๆ ที่ดำเนินงานสอดคล้องกับตารางกำหนดคลื่นความถี่ (ดูข้อ ๕.๔๓) หน่วยงานของรัฐที่อนุญาตให้ดำเนินกิจการวิทยุสมัครเล่นผ่านดาวเทียม ต้องมั่นใจว่าการรบกวนอย่างรุนแรงอันเนื่องจากสถานีในกิจการวิทยุสมัครเล่นผ่านดาวเทียม การรบกวนนั้นต้องได้รับการแก้ไขในทันทีทันใด ตามข้อ ๒๕.๑๑ ทั้งนี้ การใช้ย่านความถี่ ๑๒๖๐ - ๑๒๗๐ เมกะเฮิรตซ์ และ ๕๖๕๐ - ๕๖๗๐ เมกะเฮิรตซ์ ในกิจการวิทยุสมัครเล่นผ่านดาวเทียมจำกัดเฉพาะทิศทางจากโลกสู่อวกาศ  สมาคมฯ ฐานะตัวแทนของกิจการวิทยุสมัครเล่นทราบดีว่าการดำเนินการดังกล่าวกระทำเพื่อผลประโยชน์ของประเทศเป็นสำคัญ และการได้รับความถี่อย่างเพียงพอของกิจการวิทยุสมัครเล่นเพื่อศึกษา ค้นคว้า ทดลองเทคโนโลยี การติดต่อสื่อสารเพื่อพัฒนาประเทศ ก็มีความสำคัญเช่นเดียวกัน จึงเป็นเหตุผลได้บรรจุกิจการวิทยุสมัครเล่นเป็นกิจการรองในย่านความถี่ดังกล่าวไว้ในตารางกำหนดคลื่นความถี่ ของข้อบังคับวิทยุระหว่างประเทศ ในทุกภูมิภาค เพื่อให้กิจการวิทยุสมัครเล่นสามารถทดสอบทดลองการสื่อสารในช่วงความถี่นี้ได้ จึงเสนอเป็นแนวทางในการอนุญาตดังนี้  **แนวทางที่ ๑**  ย่านความถี่ ๒๓๐๐– ๒๔๕๐ เมกะเฮิรตซ์ กำหนดให้กิจการวิทยุสมัครเล่นเป็นกิจการรอง ตามเดิม โดยกำหนดกำลังส่งสูงสุดที่สามารถใช้งานได้ไว้ไม่เกิน ๑๐ วัตต์ และเฉพาะพนักงานวิทยุสมัครเล่นขั้นกลางและขั้นสูงเท่านั้นสามารถใช้งานได้  **แนวทางที่ ๒**  ย่านความถี่ ๒๔๐๐– ๒๔๕๐ เมกะเฮิรตซ์ กำหนดให้กิจการวิทยุสมัครเล่นเป็นกิจการรอง  เมื่อพิจารณาจากแผน T-P7 ที่ใช้งานความถี่เฉพาะช่วง ๒๓๐๐ – ๒๔๐๐ เมกะเฮิรตซ์ เท่านั้น สำหรับความถี่ ๒๔๐๐ – ๒๔๕๐ เมกะเฮิรตซ์ ไม่ได้อยู่ในช่วงที่ใช้งานของ IMT อีกทั้งในช่วงความถี่ดังกล่าวเป็นช่วงของความถี่วิทยุในด้านอุตสาหกรรม วิทยาศาสตร์ และการแพทย์ (ISM) โดยกำหนดกำลังส่งสูงสุดของกิจการวิทยุสมัครเล่นที่สามารถใช้งานได้ไว้ไม่เกิน ๑๐ วัตต์ และเฉพาะพนักงานวิทยุสมัครเล่นขั้นกลางและขั้นสูงเท่านั้นสามารถใช้งานได้ ทั้งนี้การใช้งานของกิจการวิทยุสมัครเล่นสากลกำหนดให้มีการใช้งานความถี่ช่วง ๒๔๐๐ – ๒๔๕๐ เมกะเฮิรตซ์ เป็นดังนี้  ๒๔๐๐ – ๒๔๑๐ เมกะเฮิรตซ์ สำหรับการติดต่อสื่อสารผ่านดาวเทียมวิทยุสมัครเล่น  ๒๔๑๐ – ๒๔๕๐ เมกะเฮิรตซ์ สำหรับการติดต่อสื่อสารที่ใช้แถบความถี่กว้าง (Broadband) เช่น การส่งสัญญาณ โทรทัศน์สมัครเล่น (Amateur Television) การสื่อสารข้อมูลความเร็วสูง (High Speed data)  ๒๔๒๔.๑๐๐ เมกะเฮิรตซ์ สำหรับการติดต่อสื่อสารสะท้อนพื้นผิวดวงจันทร์ (เฉพาะภาคส่ง) ในประเทศญี่ปุ่น  ปัจจุบันมีดาวเทียมวิทยุสมัครเล่นหลายดวงที่ใช้งานความถี่ย่านความถี่นี้ และในอนาคตจะมีการใช้งานย่านความถี่นี้ในดาวเทียมวิทยุสมัครเล่นมากขึ้น หากกิจการวิทยุสมัครเล่นของไทยไม่ได้รับอนุญาต ความถี่ย่านนี้จะทำให้ไม่สามารถใช้งานได้ | สมาคมวิทยุสมัครเล่นแห่งประเทศไทย ในพระบรมราชูปถัมภ์  ไปรษณีย์อิเล็กทรอนิกส์  hq@rast.or.th  ลงวันที่ ๑๕ มีนาคม ๒๕๖๒ | ยืนยันไม่ปรับปรุงตารางกำหนดคลื่นความถี่แห่งชาติ (พ.ศ. ๒๕๖๐) เนื่องจากการใช้งานกิจการวิทยุสมัครเล่นในคลื่นความถี่ ๒๔๐๐ - ๒๔๕๐ สามารถใช้งานเป็นการทั่วไปได้ตามประกาศ กสทช. เรื่อง หลักเกณฑ์การใช้คลื่นความถี่และเครื่องวิทยุคมนาคมที่อนุญาตให้มีการใช้งานเป็นการทั่วไป |
| ๑. บริษัทฯ ขอเสนอให้ปรับปรุงรายละเอียดในเชิงอรรถประเทศไทย ดังนี้   * ปรับปรุงกรอบเวลาของ T-P ต่าง ๆ ให้สอดคล้องกับกรอบเวลาที่ปรากฏในภาคผนวก ข. * ปรับปรุงรายละเอียดย่านความถี่ที่ปรับปรุงในกิจการต่าง ๆ ให้มีความทันสมัย อาทิ ย่านความถี่ในกิจการประจำที่ เป็นต้น   ๒. บริษัทฯ ขอเสนอให้ปรับปรุงการใช้งานย่านความถี่ ๓๔๐๐-๔๒๐๐ เมกะเฮิรตซ์ ให้กิจการเคลื่อนที่เป็นกิจการหลักร่วมกับกิจการประจำที่และกิจการประจำที่ผ่านดาวเทียม เพื่อเตรียมรองรับการใช้งานคลื่นดังกล่าวสำหรับเทคโนโลยี 5G และเพื่อให้สอดคล้องกับการใช้งานคลื่นความถี่ในเขตภูมิภาคที่ ๓ ตามตารางกำหนดคลื่นความถี่แห่งชาติ รวมถึงเชิงอรรถระหว่างประเทศที่ 5.432 5.432A และ 5.432B ที่ประเทศต่าง ๆ ในเขตภูมิภาคที่ ๓ กำหนดย่านความถี่ ๓๔๐๐-๓๕๐๐ เมกะเฮิรตซ์ สำหรับกิจการเคลื่อนที่ให้เป็นกิจการหลักด้วย | บริษัท ทรู มูฟ เอช ยูนิเวอร์แซล คอมมิวนิเคชั่น จำกัด  หนังสือที่ TUC/H/REG/178/2562  ลงวันที่ ๑๔ มีนาคม ๒๕๖๒ | ๑. ปรับปรุงกรอบเวลาของ T-P ต่าง ๆ ให้สอดคล้องกับกรอบเวลาในภาคผนวก ข. ตามที่เสนอ  ๒. โปรดดูผลการพิจารณาตาม๔ |
| ขอให้พิจารณาเพิ่มคลื่นความถี่ที่กำหนดให้ใช้สำหรับกิจการ ดังนี้   1. คลื่นความถี่ที่กำหนดให้ใช้สำหรับกิจการเคลื่อนที่ที่ใช้เครื่องวิทยุคมนาคมและอุปกรณ์ Signal Receiver คลื่นความถี่ ๘๒๓.๕ และ ๘๗๕ กิโลเฮิรตซ์ ในระบบควบคุมการเดินรถ สำหรับ เปิดและปิดประตูกั้นชานชาลาที่มีกำลังส่งน้อยมากและมีความสอดคล้องกับมาตรฐาน ยุโรป (EN300330 และ European Union Directive 2014/53/EU) ซึ่งได้ถูกนำไปใช้งานใน โครงการรถไฟฟ้าหลายประเทศ เช่น สหรัฐอเมริกา สหราชอาณาจักร สหพันธ์สาธารณรัฐ เยอรมัน และ ราชอาณาจักรสเปน เป็นต้น 2. คลื่นความถี่ที่กำหนดให้ใช้สำหรับกิจการเคลื่อนที่ที่ใช้เครื่องวิทยุคมนาคมและอุปกรณ์ ของระบบควบคุมการเดินรถไฟ ตามมาตรฐานยุโรประดับที่ ๑ (ETCs - Level 1) ซึ่ง ปัจจุบันมีการนำมาใช้ในโครงการรถไฟทางคู่แล้ว ดังนี้   ๒.๑ Trainguard Eurobalise S21 คลื่นความถี่ของอุปกรณ์ ๓๙๕๑ กิโลเฮิรตซ์ และ ๔๕๑๖ กิโลเฮิรตซ์  ๒.๒ DEUTA DRS05/1a และ DRS 05/1S1a คลื่นความถี่ของอุปกรณ์ ๒๔.๑๒๕ กิกะเฮิรตซ์ (K band) ย่านความถี่ ๒๔.๐๗๕๐ - ๒๔.๑๗๕๐ เมกะเฮิรตซ์  ๒.๓ TPG TestProgramming Unit ประกอบด้วย ส่ง เพื่อกระตุ้น (Radiation) ๒๗.๐๙๐ เมกะเฮิรตซ์ ถึง ๒๗.๑๐๐ เมกะเฮิรตซ์ และ Programming Release คลื่นความถี่ของอุปกรณ์ ๙๐๔๕.๔๗๕ ถึง ๙๐๕๔.๕๒๕ กิโลเฮิรตซ์  ๒.๔ Multi-system antenna ANT 5a ส่ง เพื่อกระตุ้น (Power Transmission  Frequency) ๒๗.๐๙๐ เมกะเฮิรตซ์ ถึง ๒๗.๑๐๐ เมกะเฮิรตซ์ | บริษัท ทางด่วนและรถไฟฟ้ากรุงเทพ จำกัด (มหาชน)  หนังสือที่ BEM/M/BLE/0103/62  ลงวันที่ ๑๔ มีนาคม ๒๕๖๒ | โปรดดูผลการพิจารณาตาม๕ |
| 1. ตามหลักการที่สำนักงาน กสทช. แถลงไว้ในช่วงการประชุมรับฟังความเห็นสาธารณะฯว่าการปรับปรุงแผนแม่บทฯมี วัตถุประสงค์ในการปรับปรุงตารางคลื่นความถี่แห่งชาติให้สอดคล้องกับสากลและตารางคลื่นความถี่ของ ITU ในส่วนของ ประเทศไทยเพื่อป้องกันปัญหาสัญญาณรบกวนในระดับนานาชาติ จึงขอเรียนว่าหากพิจารณานำย่านความถี่ ๓๔๐๐ - ๓๗๐๐ เมกะเฮิรตซ์ และ ๒๗.๕ - ๒๙.๕ กิกะเฮิรตซ์ มาใช้งานสำหรับเทคโนโลยี 5G ของ IMT ในประเทศไทยนั้น จะทำให้ข้อมูลการจัดสรรความถี่ของประเทศไทยที่จะปรากฏอยู่ในตารางคลื่นความถี่แห่งชาติฉบับปรับปรุงไม่สอดคล้องกับข้อมูลในตารางคลื่นความถี่ ของ ITU ในส่วนที่เกี่ยวข้องกับประเทศไทยดังต่อไปนี้  * ย่านความถี่ ๓๔๐๐ - ๓๗๐๐ เมกะเฮิรตซ์: ประเทศไทยไม่ได้เข้าร่วมอยู่ในกลุ่มประเทศที่ประสงค์จะใช้งาน IMT ตามที่ปรากฏใน Footnote 5.432 5.432A 5.432B 5.433A และ 5.434 * ย่านความถี่ ๒๗.๕ - ๒๙.๕ กิกะเฮิรตซ์: ในตารางคลื่นความถี่ของ ITU ไม่มีการระบุย่านความถี่ (Identification) ดังกล่าวให้ใช้งานสำหรับ IMT * ปัญหาสัญญาณรบกวนตามแนวชายแดน: บริษัทฯ เห็นว่าหากสำนักงาน กสทช. พิจารณาความถี่ ๓๔๐๐ - ๓๗๐๐ เมกะเฮิรตซ์ สำหรับการใช้งาน IMT ในประเทศไทย การใช้งานอาจก่อให้เกิดสัญญาณรบกวนจากระบบ IMT ไปยังประเทศเพื่อนบ้านที่อยู่ใกล้แนวชายแดนที่ใช้งานดาวเทียมในย่านความถี่ดังกล่าว และหากไม่ดำเนินการแก้ไขหรือประสานงาน อาจถูกร้องเรียนไปยัง ITU เนื่องจากประเทศไทยไม่ได้อยู่ใน Footnotes ดังกล่าวข้างต้น  1. บริษัทฯ ใคร่ขอเสนอความเห็นว่า ภายใต้ระเบียบวาระที่ ๙.๑.๙ ของ WRC-19 ซึ่งได้ศึกษาความเป็นไปได้ในการกำหนด ย่านความถี่ใหม่ ๕๑.๔ - ๕๒.๔ กิกะเฮิรตซ์ สำหรับกิจการประจำที่ผ่านดาวเทียม (โลกสู่อวกาศ) และในการประชุม WRC-19 อาจมีการสรุปให้กำหนดย่านความถี่ดังกล่าวเพิ่มเติมได้ โดยอาจจะมีผลทันทีในวันที่สิ้นสุดการประชุม WRC-19 ซึ่งภายหลัง สำนักงาน กสทช. จะทำการปรับปรุงตารางคลื่นความถี่แห่งชาติให้สอดคล้องตามตารางคลื่นความถี่ของ ITU ใหม่ ดังนั้น บริษัทฯเห็นว่า เพื่อเปิดโอกาสให้ประเทศไทยสามารถบรรจุย่านความถี่นี้ในเอกสารข่ายงานดาวเทียมใหม่ได้ทันทีที่ความถี่ ดังกล่าวมีผลบังคับใช้ในตารางคลื่นความถี่ของ ITU เพื่อเป็นการสร้างสิทธิให้แก่เอกสารข่ายงานดาวเทียมของประเทศ สำนักงาน กสทช. ควรพิจารณาจัดทำหลักเกณฑ์เพิ่มเติม เพื่อให้ประเทศไทยสามารถส่งเอกสารข่ายงานดาวเทียมที่บรรจุ ย่านความถี่ใหม่ดังกล่าวได้ก่อนมีการปรับปรุงตารางกำหนดคลื่นความถี่แห่งชาติให้เป็นไปตามมติ WRC-19 | 1. นางอรอนงค์ สงวนต้นกัลยา   บริษัท ไทยคม จำกัด (มหาชน)  วันที่ ๖ มีนาคม ๒๕๖๒   1. หนังสือที่ ทค.(ส)๐๒๙/๒๕๖๒   วันที่ ๖ มีนาคม ๒๕๖๒ | 1. ประเทศไทยมีความพยายามอย่างยิ่งในการใช้คลื่นความถี่ให้ตรงกับสากล หากมีความต้องการใช้คลื่นความถี่ที่ไม่สอดคล้องตามตารางกำหนดคลื่นความถี่สากล ประเทศสมาชิกสามารถกำหนดได้ โดยไม่ส่งผลกระทบถึงสิทธิการใช้คลื่นความถี่ของประเทศอื่น ที่ได้รับการคุ้มครองโดยถูกต้อง เว้นแต่ระบุชื่อประเทศไว้ในเชิงอรรถระหว่างประเทศ เพื่อให้ได้รับสิทธิคุ้มครองการรบกวนนี้ได้ โดยทุกประเทศไม่จำเป็นต้องกำหนดคลื่นความถี่เหมือนกับ ITU ทุกประการ 2. การใช้คลื่นความถี่ตามบริเวณชายแดนของประเทศไทยและประเทศเพื่อนบ้าน มีกลไก JTC (Joint technical committee) สำหรับประสานงานการใช้คลื่นความถี่ระหว่างประเทศในส่วนที่ซ้อนทับกันหรือก่อให้เกิดการรบกวนกัน JTC จะช่วยแก้ไขปัญหาการรบกวนหรือหามาตรการเพื่อบรรเทาปัญหานั้น และขอรับประเด็นที่ประเทศไทยใช้คลื่นความถี่ไม่ตรงกับประเทศเพื่อนบ้านไว้พิจารณา   ๓. กรณีการกำหนดคลื่นความถี่ ๕๑.๔ - ๕๒.๔ กิกะเฮิรตซ์ สำนักงาน กสทช. จะพิจารณาเป็นคลื่นความถี่ใหม่ สำหรับกิจการประจำที่ผ่านดาวเทียม (โลกสู่อวกาศ) ภายหลังการประชุม WRC-19 แล้วเสร็จเนื่องจากคลื่นความถี่สำหรับกิจการดาวเทียม โดยธรรมชาติ  พื้นที่บริการครอบคลุมและคาบเกี่ยวในหลายประเทศจึงไม่สามารถกำหนดได้เพียงประเทศใดประเทศหนึ่งเท่านั้น  ขอรับข้อเสนอของเพื่อนำไปพิจารณาเรื่องความสอดคล้องในการปรับปรุงประกาศ กสทช. ที่เกี่ยวข้อง ต่อไป |
| ในตารางกำหนดคลื่นความถี่แห่งชาติ พ.ศ. ๒๕๖๐ หน้าที่ ๑๔ ได้กำหนดช่วงความถี่ ๔,๐๖๓ - ๔,๔๓๘ กิโลเฮิรตซ์ ให้ใช้กับกิจการเคลื่อนที่ทางทะเลและในเชิงอรรถที่ ๕.๑๒๕  ได้กำหนดช่วงความถี่ที่ ๔,๑๓๐ - ๔,๔๓๘ กิโลเฮิรตซ์ ให้ใช้ได้กับสถานีในกิจการประจำที่ ซึ่งทำให้ไม่สามารถอนุญาตให้ใช้อุปกรณ์ Trainguard Eurobalise S21 ได้ จึงใคร่ขอความกรุณา ในการพิจารณาอนุญาตให้ใช้อุปกรณ์ ตามที่กล่าวข้างต้นด้วย  ทั้งนี้ การรถไฟแห่งประเทศไทย มีความประสงค์จะขออนุญาตใช้งานคลื่นความถี่ มีรายละเอียดปรากฎตามเอกสารเพิ่มเติม รายละเอียดอุปกรณ์ โครงการก่อสร้างรถไฟรางคู่ ช่วงชุมทางจิระ - ขอนแก่น | 1. นายศัลยวิทย์ อภิชาตะพงศ์ การรถไฟแห่งประเทศไทย ไปรษณีย์อิเล็กทรอนิกส์   kokkak1234@hotmail.com ลงวันที่ ๑๓ มีนาคม ๒๕๖๒   1. หนังสือที่ รฟ๑/๕๒๗/๒๕๖๒ว ลงวันที่ ๑๓ มีนาคม ๒๕๖๒ | โปรดดูผลการพิจารณาตาม๕ |
| ไม่มีการจัดทำตารางกำหนดคลื่นความถี่แห่งชาติในปี ๒๕๖๑ ใช่หรือไม่ | องค์การอุตสาหกรรมป่าไม้  ไปรษณีย์อิเล็กทรอนิกส์  nongrak.c@fio.co.th,  nik\_woy@hotmail.com  ลงวันที่ ๒๖ กุมภาพันธ์ ๒๕๖๒ | ๑. ตารางกำหนดคลื่นความถี่แห่งชาติ (พ.ศ. ๒๕๖๐) เป็นตารางกำหนดคลื่นความถี่แห่งชาติที่ใช้งานอยู่ในปัจจุบัน  ๒. สำนักงาน กสทช. จะปรับปรุงตารางกำหนดคลื่นความถี่แห่งชาติในปี ๒๕๖๒ ตามความคิดเห็นจากการรับฟังความคิดเห็นสาธารณะต่อ (ร่าง) ประกาศ กสทช. เรื่อง แผนแม่บทการบริหารคลื่นความถี่ ฉบับที่ ๔ (พ.ศ. …) |
| ตามที่ บริษัท ท่าอากาศยานไทย จำกัด (มหาชน) (ทอท.) ได้ดำเนินการโครงการพัฒนาท่าอากาศยานสุวรรณภูมิ ปีงบประมาณ ๒๕๕๔ - ๒๕๖๐ โดยได้จัดซื้อระบบขนส่งผู้โดยสารอัตโนมัติ APM (Automated People Mover) เพื่อใช้ในการขนส่งผู้โดยสารระหว่างอาคารผู้โดยสาร (MTB) ไปยังอาคารเทียบเครื่องบินรองหลังที่ ๑ (SAT-1) ระยะทางประมาณ ๑ กิโลเมตร พร้อมให้บริการแบบไร้คนขับตลอด ๒๔ ชั่วโมง ทำให้โครงการดังกล่าวต้องใช้ระบบควบคุมและสั่งการที่มีความปลอดภัยสูงสุด ในโครงการดังกล่าวนั้นจำเป็นต้องมีระบบ TIA (Transponder Interrogator Antenna) เพื่อใช้ ในการระบุตำแหน่งของขบวนรถไฟฟ้า ซึ่งจำเป็นต้องใช้คลื่นความถี่ย่าน ๑๒๘ กิโลเฮิรตซ์ และ ๙.๙๘๔ เมกะเฮิรตซ์  จากการตรวจสอบตารางข้อกําหนดคลื่นความถี่แห่งชาติ พ.ศ. ๒๕๖๐ หน้าที่ ๗๒ พบว่าคลื่นความถี่ย่าน ๙.๙ - ๑๐ เมกะเฮิรตซ์ ถูกกำหนดให้ใช้งานในกิจการสำรวจพื้นพิภพผ่านดาวเทียม/ กิจการวิทยุหาตำแหน่ง/ กิจการประจำที่เท่านั้น ซึ่งคลื่นความถี่ ๙.๙๘๔ เมกะเฮิรตซ์ ที่ บริษัท ท่าอากาศยานไทย จำกัด (มหาชน) (ทอท.) วางแผนใช้งานไม่ตรงตาม ข้อกำหนดของตารางข้อกําหนดคลื่นความถี่ฯ ดังนั้น บริษัท ท่าอากาศยานไทย จำกัด(มหาชน) (ทอท.) จึงขอเสนอให้ แก้ไขตารางข้อกำหนดคลื่นความถี่ฯ โดยขอให้คลื่นความถี่ ๙.๙๘๔ เมกะเฮิรตซ์ สามารถใช้งานในกิจการเคลื่อนที่ สำหรับระบบขนส่งทางราง ในประเทศไทยได้ หรือตามเหมาะสม | นาย บุรินทร์ ใบเตย  วิศวกรอาวุโส ๖ ส่วนอุปกรณ์โทรคมนาคม ฝ่ายสื่อสารอิเล็ก- ทรอนิกส์  บริษัท ท่าอากาศยานไทย จำกัด(มหาชน) (ทอท.)  ไปรษณีย์อิเล็กทรอนิกส์  burin.b@airportthai.co.th  ลงวันที่ ๑๕ มีนาคม ๒๕๖๒ | โปรดดูผลการพิจารณาตาม๕ |
| เห็นควรตามร่างฯ ดังกล่าว | สถานีวิทยุกระจายเสียงกรมเจ้าท่า  หนังสือที่/๐๔๐๓๒๕๖๒/๑๕๔๓๐๙  ลงวันที่ ๔ มีนาคม ๒๕๖๒ | - |
| ย่านความถี่ของไมโครโฟนไร้สาย ที่เปิดให้ใช้งานในปัจจุบันยังไม่เพียงพอต่อความต้องการ จึงขอให้ กสทช. จัดสรรคลื่นความถี่ย่าน ๑.๙ กิกะเฮิรตซ์ สำหรับกิจการไมโครโฟนไร้สายที่มีกำลังส่ง ๑๐๐ มิลลิวัตต์ โดยเสนอให้ใช้ตามแบบประเทศเยอรมัน ที่มีลักษณะการใช้คลื่นความถี่ร่วมกัน | นาย จตุพร รัตนาชิราสุทธิ์  Sennheiser Electronic Asia  วันที่ ๖ มีนาคม ๒๕๖๒ | โปรดดูผลการพิจารณาตาม๙ |
| องค์การกระจายเสียงและแพร่ภาพสาธารณะแห่งประเทศไทย  เป็นหน่วยงานของรัฐ และยังไม่ได้รับคลื่นความถี่ FM จึงขอให้เพิ่มเหตุความจำเป็นในการเรียกคืนคลื่นความถี่ เพื่อให้ได้รับการจัดสรรใหม่ในปี ๒๕๖๒ - ๒๕๖๖ | นายธนกร สุกใส  องค์การกระจายเสียงและแพร่ภาพสาธารณะแห่งประเทศไทย  วันที่ ๖ มีนาคม ๒๕๖๒ | คลื่นความถี่วิทยุ เอฟ.เอ็ม กสทช. กำหนดระยะเวลาให้คืนคลื่นความถี่ตามข้อ ๗ ของคำสั่งหัวหน้าคณะรักษาความสงบแห่งชาติ ที่ ๗๖/๒๕๕๙ ภายในปี ๒๕๖๕ |
| ตารางกำหนดคลื่นความถี่แห่งชาติ พ.ศ. ๒๕๖๐ ตามแผนแม่บทฯ มีรายละเอียดของคลื่นความถี่ทั้งหมดที่ประเทศไทยสามารถนำมาใช้ประโยชน์ได้ และกำหนดลักษณะของการใช้งานในกิจการ ย่านความถี่ ข้อสงวน ตลอดจนเชิงอรรถของประเทศไทยที่เกี่ยวข้องกับการใช้ประโยชน์เหมาะสมสำหรับใช้เป็นเครื่องมือในการบริหารคลื่นความถี่ของทุกส่วนที่เกี่ยวข้อง | กองการสื่อสาร กรมการปกครอง  ไปรษณีย์อิเล็กทรอนิกส์  jkdopa@hotmail.com  ลงวันที่ ๑๓ มีนาคม ๒๕๖๒ | - |
| ๖. ประเด็นอื่น ๆ | ๖.๑ ขอให้ขยายช่วงเวลาในการอนุญาตให้ทำวิจัยและพัฒนาแบบชั่วคราวเป็นระยะเวลาที่ยาวขึ้น เช่น ๕ ปี และโดยมี ขั้นตอนการขอใบอนุญาตฯ ที่แตกต่างจากการขอใบอนุญาตฯ เพื่อใช้งานในเชิงพาณิชย์ พิจารณาอนุมัติการใช้ความถี่ ที่เร็วขึ้น  เหตุผล เนื่องจากระยะเวลาในการทดลองเพื่อศึกษาและวิจัยชั่วคราวเป็นระยะเวลา ๖ เดือนนั้นสั้นเกินไป โดยคณาจารย์และ นักวิจัยต้องมาทำเรื่องขอขยายเวลาทุก ๆ ครั้ง ซึ่งต้องใช้เอกสารและระยะเวลาในการติดต่อค่อนข้างนาน นอกจากนี้ งานวิจัยทางด้านการสำรวจสภาพชั้นบรรยากาศไอโอโนสเฟียร์ ระยะเวลายาวนานต้องทำการวิจัยตลอดช่วงวัฏจักร สุริยะ (รอบละ ๑๑ - ๑๒ ปี)  ๖.๒ อนุญาตให้เครื่องวิทยุคมนาคมและอุปกรณ์ต่าง ๆ ที่เกี่ยวข้องกับการทดลองเพื่อศึกษาและวิจัยทางด้านอวกาศของประเทศไทยได้รับการอนุญาตให้ใช้งานคร่อมย่านความถี่ตั้งแต่ค่าความถี่ ๐.๑ - ๔๐ เมกะเฮิรตซ์  เหตุผล เนื่องจากงานวิจัยทางด้านสภาพอวกาศจะต้องใช้เครื่องรับส่งวิทยุคมนาคมและอุปกรณ์ต่าง ๆ ที่มีการใช้งานคร่อมย่านความถี่ ตั้งแต่ Medium Frequency High Frequency ไปจนถึง Very High Frequency ได้ (๐.๑ - ๔๐ เมกะเฮิรตซ์) เช่น ระบบ Ionosonde เป็นต้น  ๖.๓ ขอให้พิจารณาและอนุมัติการจัดตั้งสถานีวิทยุคมนาคมเพื่อการวิจัยและพัฒนาควรจะผ่านขั้นตอนการอนุมัติที่รวดเร็วและแตกต่างจากสถานีวิทยุคมนาคมเพื่อการค้า  เหตุผล เนื่องจากการวิจัยและพัฒนาเป็นการทดลองเฉพาะทางและไม่ได้ทำการค้า  ๖.๔ ขอให้ กสทช. สร้างหน้าเว็บที่แจ้งผลความคืบหน้าในการรับส่งเอกสารและผลดำเนินการอนุมัติในแต่ละขั้นตอนของการดำเนินการแต่ละเรื่อง  เหตุผล เพื่อให้ผู้ทำเรื่องเสนอขออนุมัติ สามารถทราบปัญหา ข้อขัดข้อง และทราบได้ว่าเอกสารของตนดำเนินการไปจนถึง ขั้นตอนใดแล้ว ขาดเอกสารใดบ้างและจะต้องติดต่อแผนกใดเพิ่มเติม | ๑. ศ.ดร. พรชัย ทรัพย์นิธิ  อาจารย์ภาควิชา วิศวกรรมศาสตร์โทรคมนาคมสถาบันเทคโนโลยีพระจอมเกล้าเจ้าคุณทหารลาดกระบัง  วันที่ ๖ มีนาคม ๒๕๖๒  ๒. ไปรษณีย์อิเล็กทรอนิกส์  pornchai.su@kmitl.ac.th  ลงวันที่ ๖ มีนาคม ๒๕๖๒   1. หนังสือที่ ศธ๐๕๒๔/๑๕๓๔   ลงวันที่ ๑๕ มีนาคม ๒๕๖๒ | โปรดดูผลการพิจารณาตาม๗ |
| ๑. คลื่นความถี่ย่าน ๒๖๐๐ เมกะเฮิรตซ์ แผนเดิมเป็น FDD ผสม TDD แต่แนวโน้มของ 5G ล่าสุดจะเป็น TDD เพียงอย่างเดียว กสทช.จะมีเวทีที่พิจารณาปรับปรุงรูปแบบการใช้งานคลื่นความถี่หรือไม่  ๒. จากข้อกำหนดในประกาศ กสทช. เรื่อง คลื่นความถี่เพื่อการพัฒนาและทดสอบนวัตกรรมในพื้นที่กำกับดูแลเป็นการเฉพาะ (Regulatory Sandbox) สามารถขออนุญาตทดลอง ทดสอบการใช้งานคลื่นความถี่ย่าน ๓.๕ - ๓.๗ กิกะเฮิรตซ์ ได้หรือไม่ | นายอธิป กีรติพิชญ์  บริษัท ดีแทค ไตรเน็ต จำกัด  วันที่ ๖ มีนาคม ๒๕๖๒ | 1. สำนักงาน กสทช. อยู่ระหว่างพิจารณาความเหมาะสมในการจัดทำแผนความถี่วิทยุ ๒๕๐๐ - ๒๖๙๐ เมกะเฮิรตซ์ 2. ข้อกำหนดในประกาศ กสทช. เรื่อง คลื่นความถี่เพื่อการพัฒนาและทดสอบนวัตกรรมในพื้นที่กำกับดูแลเป็นการเฉพาะ (Regulatory Sandbox) ไม่เป็นอุปสรรคในการขออนุญาตทดลอง ทดสอบการใช้งานคลื่นความถี่ย่าน ๓.๕ - ๓.๗ กิกะเฮิรตซ์ |
| บริษัทฯ ขอเสนอให้ปรับปรุงถ้อยคำในร่างประกาศฯ ดังนี้  ข้อ ๒ (๑) แก้ไขชื่อประกาศเป็น “ประกาศคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ เรื่อง แผนแม่บทการบริหารคลื่นความถี่ (พ.ศ. ๒๕๕๕) แผนแม่บทกิจการกระจายเสียง และกิจการโทรทัศน์ ฉบับที่ ๑ (พ.ศ. ๒๕๕๕ - ๒๕๕๙) และแผนแม่บทกิจการ โทรคมนาคม ฉบับที่ ๑ (พ.ศ. ๒๕๕๕ - ๒๕๕๙)” และพิจารณาเพิ่มเติมถ้อยคำที่กำหนดให้ประกาศดังกล่าวถูกยกเลิกเฉพาะส่วนที่เกี่ยวข้องแผนแม่บทการบริหารคลื่นความถี่ เนื่องจากเห็นว่าแผนแม่บทกิจการกระจายเสียง และกิจการ โทรทัศน์ ฉบับที่ ๑ (พ.ศ. ๒๕๕๕ - ๒๕๕๙) ตามประกาศคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ เรื่อง แผนแม่บทการบริหารคลื่นความถี่ (พ.ศ. ๒๕๕๕) แผนแม่บทกิจการกระจายเสียงและกิจการโทรทัศน์ ฉบับที่ ๑ (พ.ศ. ๒๕๕๕ - ๒๕๕๙) และแผนแม่บทกิจการ โทรคมนาคม ฉบับที่ ๑ (พ.ศ. ๒๕๕๕ - ๒๕๕๙) ยังคงมีผลบังคับใช้ตามประกาศ กสทช. เรื่อง ประกาศใช้แผนแม่บทกิจการกระจายเสียงและกิจการโทรทัศน์ และแผนแม่บทกิจการโทรคมนาคมชั่วคราว | บริษัท ทรู มูฟ เอช ยูนิเวอร์แซล คอมมิวนิเคชั่น จำกัด  หนังสือที่ TUC/H/REG/178/2562  ลงวันที่ ๑๔ มีนาคม ๒๕๖๒ | รับไว้พิจารณาเพื่อปรับปรุงแก้ไขต่อไป |

| **ประเด็น** | **ความคิดเห็น/ข้อเสนอแนะ/ข้อสอบถาม** | **ผู้แสดงความเห็น/หน่วยงาน** | **ผลการพิจารณา/แนวทางการดำเนินการต่อไป ของ กสทช.** |
| --- | --- | --- | --- |
| ๗. ประเด็นชี้แจงหลังปิดรับฟังความคิดเห็น | สำนักงานคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ (สำนักงาน กสทช.) ได้จัดทำ (ร่าง) ประกาศ กสทช. เรื่อง แผนแม่บทการบริหารคลื่นความถี่ ฉบับที่ ๔ (พ.ศ. ...) ซึ่งความในภาคผนวก ข. ๒​ ย่านความถี่ UHF (๓๐๐ เมกะเฮิรตซ์ - ๓ กิกะเฮิรตซ์) ๓) ความถี่ ๒๕๐๐ - ๒๖๐๐ เมกะเฮิรตซ์ ได้ระบุว่า บริษัท อสมท. จำกัด (มหาชน) (บมจ.อสมท) เป็นผู้ถือครองคลื่นความถี่ ซึ่งมีกำหนดสิ้นสุดอายุ ในปี ๒๕๖๕ โดยมีแผนนำคลื่นความถี่ย่านนี้มาให้บริการโทรทัศน์แบบบอกรับสมาชิก โดยใช้เทคโนโลยี Broadband Wireless Access ซึ่งคณะกรรมการ กสทช. ได้เคยมีมติในคราวประชุมครั้งที่ ๒​/๒๕๖๑ วันพุธที่ ๒๔ มกราคม ๒๕๖๑ ที่รับรองว่า สัญญาตามที่อ้างถึงสัญญาทางธุรกิจเกี่ยวกับกิจการโทรทัศน์บอกรับสมาชิก บนคลื่นความถี่ MMDS กับ บริษัท เพลย์เวิร์ค จำกัด ฉบับ ลงวันที่ ๑ ตุลาคม ๒๕๕๓ และที่แก้ไขเพิ่มเติมเป็นไปโดยชอบตามกฎหมายแล้ว จึงให้ระยะเวลาในการถือครองคลื่นความถี่เป็นไปตามสัญญาและกฎหมายที่เกี่ยวข้อง ตามรายงานงานการประชุมคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ ครั้งที่ ๒/๒๕๖๑ วันพุธที่ ๒๔ มกราคม ๒๕๖๑  บมจ.อสมท ขอเรียนว่า ร่างประกาศดังกล่าวไม่สอดคล้องกับข้อเท็จจริงตามมติคณะกรรมการ กสทช. ที่รับรองว่าสัญญาตามที่อ้างถึง สัญญาทางธุรกิจเกี่ยวกับกิจการโทรทัศน์บอกรับสมาชิก บนคลื่นความถี่ MMDS กับ บริษัท เพลย์เวิร์ค จำกัด ฉบับลงวันที่ ๑ ตุลาคม ๒๕๕๓ และที่แก้ไขเพิ่มเติม เป็นไปโดยชอบตามกฎหมายแล้ว จึงให้ระยะเวลาในการถือครองคลื่นความถี่เป็นไปตามสัญญาและกฎหมายที่เกี่ยวข้อง ทั้งนี้ หากร่างแผนแม่บทคลื่นความถี่ฯ ถูกประกาศใช้และเผยแพร่ออกสู่สาธารณะ จะสร้างความเสียหายโดยตรงกับผู้ถือหุ้นของ บมจ. อสมท ซึ่งเป็นบริษัทมหาชนในตลาดหลักทรัพย์ บมจ. อสมท จึงขอให้สำนักงาน กสทช. เร่งดำเนินการแก้ไขข้อมูลเรื่องอายุการถือครองคลื่นความถี่ของ บมจ. อสมท ในร่างแผนแม่บทคลื่นความถี่ฯ ให้สอดคล้องกับข้อเท็จจริงทางกฎหมาย | บริษัท อสมท. จำกัด (มหาชน)  หนังสือที่ นร๖๑๕๓(๓)๐๑๑๔๗/๒๕๖๒  ลงวันที่ ๒๔ เมษายน ๒๕๖๒ | สำนักงาน กสทช. ได้ดำเนินปรับปรุงข้อความในภาคผนวก ข ให้สอดคล้องกับข้อเท็จจริงในปัจจุบันเรียบร้อยแล้ว โดยระบุให้ ระยะเวลาการคืนคลื่นความถี่ย่าน ๒๕๐๐ - ๒๖๙๐ เมกะเฮิรตซ์ เป็นไปตามมติ กสทช. ครั้งที่  ๒/๒๕๖๑ เมื่อวันที่ ๒๔ มกราคม ๒๕๖๑  โดยกฎหมายที่เกี่ยวข้องตามมติดังกล่าวหมายถึง ประกาศ กสทช. เรื่อง แผนแม่บทการบริหารคลื่นความถี่ (พ.ศ. ๒๕๕๕) |

A screenshot of text

Description automatically generated

| **ดัชนี** | **ผลการพิจารณา/แนวทางการดำเนินการ** |
| --- | --- |
| ๑ | รับข้อมูลไว้เพื่อประกอบการพิจารณาปรับปรุงแผนแม่บทกิจการกระจายเสียงและกิจการโทรทัศน์ต่อไป |
| ๒ | สำนักงาน กสทช. ได้เผยแพร่ผลการดำเนินการตามตัวชี้วัดในแผนแม่บทการบริหารคลื่นความถี่ในเว็บไซต์เป็นระยะตามความเหมาะสม |
| ๓ | การวินิจฉัยและแก้ไขปัญหาการใช้คลื่นความถี่ที่มีการรบกวนซึ่งกันและกันเป็นอำนาจหน้าที่ของ กสทช. ตามมาตรา ๒๗ (๑๕) ของ พ.ร.บ. องค์กรจัดสรรคลื่นความถี่และกำกับการประกอบกิจการวิทยุกระจายเสียง วิทยุโทรทัศน์ และกิจการโทรคมนาคม พ.ศ. ๒๕๕๓ โดยตรงอยู่แล้ว จึงไม่ปรากฏในยุทธศาสตร์ของ (ร่าง) แผนแม่บทการบริหารคลื่นความถี่ ฉบับที่ ๔ (พ.ศ. ...) |
| ๔ | สำนักงาน กสทช. จะพิจารณากำหนดคลื่นความถี่ สำหรับเทคโนโลยี 5G ในอนาคต โดยจำเป็นต้องคำนึงถึงปัจจัยต่อไปนี้อย่างรอบคอบ   1. ผลกระทบต่อผู้ใช้งานเดิม 2. ๒. ความต้องการใช้คลื่นความถี่สำหรับเทคโนโลยี 5G 3. ๓. แนวโน้มของอุตสาหกรรมโลก 4. ๔. ผลการประชุมใหญ่ระดับโลก ว่าด้วยวิทยุคมนาคม ค.ศ. ๒๐๑๙ (WRC-19) 5. ๕. ผลการทดลองทดสอบภาคสนาม เพื่อศึกษาความเป็นไปได้ในการใช้คลื่นความถี่ร่วมกัน (sharing and compatibility study) ระหว่างเทคโนโลยี 5G และกิจการวิทยุคมนาคมอื่น ๆ   จึงยังไม่สามารถแก้ไขเพิ่มเติมได้ในปัจจุบัน ยกเว้น คลื่นความถี่ ๓.๔ – ๓.๗ กิกะเฮิรตซ์ และ ๒๔.๒๕ – ๒๙.๕ กิกะเฮิรตซ์ (ดู T-P11 – T-P12 ประกอบ) |
| ๕ | เห็นควรแก้ไข โดยเพิ่มเชิงอรรถประเทศไทย (T-Railway) ในส่วนที่ไม่สอดคล้องกับตารางกำหนดคลื่นความถี่แห่งชาติดังนี้  **T-Railway** คลื่นความถี่ ๘๒๒.๕ – ๘๒๔.๕ กิโลเฮิรตซ์ ๘๗๔ - ๘๗๖ กิโลเฮิรตซ์ ๓๒๓๔ - ๕๒๓๔ กิโลเฮิรตซ์ และ ๙๘๔๔ - ๑๐๑๒๔ กิโลเฮิรตซ์ ใช้สำหรับกิจการขนส่งทางราง โดยอนุญาตให้ใช้ในลักษณะกิจการประจำที่ หรือกิจการเคลื่อนที่ |
| ๖ | ปรับถ้อยคำและหัวข้อในข้อ ๖ ของภาคผนวก ก. เป็นดังนี้ “รายละเอียดเกี่ยวกับคลื่นความถี่ที่กำหนดไว้ใช้ในกิจการกระจายเสียงและกิจการโทรทัศน์ กิจการโทรคมนาคม และกิจการอื่น” |
| ๗ | ๑) การใช้คลื่นความถี่เพื่อการศึกษาวิจัย สามารถขออนุญาตได้ตามประกาศ กสทช. เรื่อง หลักเกณฑ์และวิธีการจัดสรรคลื่นความถี่เพื่อกิจการวิทยุคมนาคม โดยมีระยะเวลาใช้การงานครั้งละไม่เกิน ๕ ปี  ๒) แก้ไขตารางกำหนดคลื่นความถี่แห่งชาติในส่วนของประเทศไทย หน้า ๒๗ คลื่นความถี่ ๓๙.๕-๔๐ เมกะเฮิรตซ์ ดังนี้  ๒.๑) ลบเชิงอรรถระหว่างประเทศ 5.132A ออก เพื่อเปิดโอกาสให้มีการใช้คลื่นความถี่นอกเหนือจาก Oceanographic radars ได้  ๒.๒) เพิ่มเชิงอรรถประเทศไทย  T-Experimental Radar  Stations in the radiolocation service shall not cause harmful interference to, or claim protection from, stations operating in the fixed or mobile services. |
| ๘ | ยังคงยืนยันการกำหนดกิจการและเชิงอรรถประเทศไทยในย่านความถี่ ๕๐ - ๕๔ เมกะเฮิรตซ์ ตามตารางกำหนดคลื่นความถี่แห่งชาติ พ.ศ. (๒๕๖๐) |
| ๙ | รับข้อมูลไว้เพื่อประกอบการพิจารณาปรับปรุง ประกาศ กสทช. เรื่อง หลักเกณฑ์การใช้คลื่นความถี่สำหรับเครื่องวิทยุคมนาคม ประเภทไมโครโฟนไร้สายต่อไป |

**ข้อผิดพลาดจากการแปลและการพิมพ์**

| **หน้า** | **ย่านความถี่** | **เขตภูมิภาคที่** | **ประเทศไทย** | **เชิงอรรถประเทศไทย** | **การแก้ไข** |
| --- | --- | --- | --- | --- | --- |
| 5 | 135.7-137.8  137.8-160  160-190  190-200 |  |  | ✓ | เพิ่ม T-LPD/SRD |
| 7 | 200-285  285-315 |  |  | ✓ | เพิ่ม T-LPD/SRD |
| 37 | 148-149.9 |  | ✓ |  | ลบแรเงาออก |
| 51 | 1 452-1 492 |  | ✓ |  | ตัดกิจการกระจายเสียงและโทรทัศน์, กิจการกระจายเสียงและกิจการโทรทัศน์ผ่านดาวเทียม ออก |

**ผลพิจารณาของคณะทำงานจัดทำแผนแม่บทการบริหารคลื่นความถี่ ครั้งที่ ๑/๒๕๖๒**

| **หน้า** | **ย่านความถี่** | **เขตภูมิภาคที่** | **ประเทศไทย** | **เชิงอรรถประเทศไทย** | **การแก้ไข** |
| --- | --- | --- | --- | --- | --- |
| 9 | 526.5-1 606.5 |  |  | ✓ | เพิ่ม T-Railway |
| 15 | 3 230-3 400 |  |  | ✓ | เพิ่ม T-Railway |
| 3 400-3 500  3 500-3 540  3 540-3 600  3 600-3 900  3 900-3 950  3 950-4 000  4 000-4 063  4 063-4 438  4 438-4 488  4 488-4 650  4 650-4 700  4 700-4 750  4 750-4 850  4 850-4 995  4 995-5 003 |  |  |  |  |
| 17 | 5 003-5 005  5 005-5 060  5 060-5 250 |  |  | ✓ | เพิ่ม T-Railway |
| 19 | 9 500-9 900  9 900-9 995  9 995-10 003  10 003-10 005  10 005-10 100  10 100-10 150 |  |  | ✓ | เพิ่ม T-Railway |
| 27 | 39.5-39.986  39.986-40 |  | ✓ | ✓ | ตัด 5.132A และเพิ่ม T-Experimental Radar |
| 65 | 3 400-3 500  3 500-3 700 |  |  | ✓ | เพิ่ม T-P11 T-IMT |
| 85 | 24.25-24.45  24.45-24.65  24.65-24.75 |  |  | ✓ | เพิ่ม T-P12 T-IMT |
| 87 | 24.75-25.25  25.25-25.5  25.5-27  27-27.5 |  |  | ✓ | เพิ่ม T-P12 T-IMT |

| **หน้า** | **เชิงอรรถระหว่างประเทศ/ประเทศไทย** | **การแก้ไข** |
| --- | --- | --- |
| 211 | T-P1, T-P5, T-P10 | “ยกเลิก” เนื่องจากดำเนินการแล้วเสร็จ |
| T-P4 | 1. แก้ไข คลื่นความถี่ย่าน 470-510MHz จาก “ภายในปี 2563” เป็น “ภายในปี 2562” และตัดข้อความ “และปรับปรุงประกาศ กสทช. เรื่อง แผนความถี่วิทยุสำหรับกิจการโทรทัศน์ภาคพื้นดินในระบบดิจิตอลให้รองรับการใช้งานในย่าน 470-698 MHz ภายในปี 2564”  2. แก้ไขจาก “รองรับการใช้งานในย่าน 470-698 MHz ภายในปี 2566” เป็น “2563 ” และ “รองรับการใช้งานในย่าน 698-206 MHz ภายในปี 2566” เป็น “2563”  3. แก้ไขจาก “ภายในปี 2566” เป็น “2564”  4. “ยกเลิก” เนื่องจากดำเนินการแล้วเสร็จ |
| T-P6, T-P7, T-P8 | แก้ไขจาก “แผนความถี่” เป็น “แผนความถี่วิทยุ” |
| เพิ่ม T-P11 | กสทช. จะจัดทำหลักเกณฑ์การอนุญาตให้ใช้คลื่นความถี่และแผนความถี่วิทยุ สำหรับกิจการโทรคมนาคมเคลื่อนที่สากล คลื่นความถี่ 3.4-3.7 GHz ทั้งนี้ ยังไม่อนุญาตให้ใช้คลื่นความถี่ดังกล่าวสำหรับกิจการโทรคมนาคมเคลื่อนที่สากลจนกว่าผลการศึกษาการใช้งานร่วมกันระหว่างกิจการประจำที่ผ่านดาวเทียมกับกิจการโทรคมนาคมเคลื่อนที่สากลจะแล้วเสร็จ |
| เพิ่ม T-P12 | กสทช. จะจัดทำหลักเกณฑ์การอนุญาตให้ใช้คลื่นความถี่และแผนความถี่วิทยุ สำหรับกิจการโทรคมนาคมเคลื่อนที่สากล คลื่นความถี่ 24.25-29.5 GHz ทั้งนี้ จะกำหนดเงื่อนไขการใช้คลื่นความถี่สำหรับกิจการประจำที่ผ่านดาวเทียมและกิจการโทรคมนาคมเคลื่อนที่สากลต่อไป |
| 212 | T-IMT | แก้ไขจาก “... และ 2500-2690 MHz…” เป็น “... ~~และ~~ 2500-2690 MHz 3.4-3.7 GHz และ 24.25-29.5 GHz… และเพิ่มดู T-P11 และ T-P12 ประกอบ |
| 213 | เพิ่ม T-Railway | คลื่นความถี่ 822.5-824.5 kHz 874-876 kHz 3234-5234 kHz และ 9844-10124 kHz ใช้สำหรับกิจการขนส่งทางราง โดยอนุญาตให้ใช้ในลักษณะกิจการประจำที่ หรือกิจการเคลื่อนที่ |
| เพิ่ม T-Experimental Radar | สถานีวิทยุคมนาคมในกิจการวิทยุหาตำแหน่งต้องไม่ก่อให้เกิดการรบกวนอย่างรุนแรงหรือร้องขอความคุ้มครองจากสถานีวิทยุคมนาคมในกิจการประจำที่และเคลื่อนที่ |